02:17 - 23/02/2021\nهەرێم؛ ژمارەی توشبوان بە کۆرۆنا کەمیکرد و هیچ حاڵەتێکى گیانلەدەستدان تۆمار نەکراوە\nد. هەڤاڵ ئەبوبەکر پارێزگاری سلێمانی بە دیجیتاڵ میدیای (KNN)ى راگەیاند: ئەمڕۆ لەگەڵ حکومەت کۆبوینەوە و گرنگی و پێویستی پڕۆژەکانمان بۆ رونکردنەوە و ئەوانیش رەزامەندیاندا لەسەر جێبەجێکردنی سەرجەم پڕۆژەکان.\nبڕیار نامیق پەیامنێرى دیجیتاڵ میدیاى (KNN) بەشدارى کردوە لە ئامادەکردنى هەواڵەکەدا


دواى شه‌ش مانگ له ئه‌نجامدانى هه‌ڵبژاردنى هه‌رێمى كوردستان، هێشتا نه‌توانراوه حكوومه‌ت پێك بهێنرێت، ئه‌مه‌ش به‌هۆى رێك نه‌كه‌وتنى پارتى وه‌ك حزبى یه‌كه‌مى هه‌ڵبژاردن و یه‌كێتى وه‌ك حزبى دووه‌م، ئه‌م رۆژانه ئاماژه‌كانی رێككه‌وتنیان ده‌ركه‌وتوون، به‌ڵام هێشتا ده‌قێكی نووسراو و جێگیر نابینین. هه‌رچه‌نده له‌و ماوه‌یه‌دا پارتى و گۆڕان رێككه‌وتنێكیان ئه‌نجام دا، به‌ڵام به‌لاى خه‌ڵكى كوردستانه‌وه گرنگییه‌كى ئه‌وتۆى نه‌بوو، چونكه حزبه‌كان و خه‌ڵك باش ئه‌وه ده‌زانن هیچ سازانێك بێ بوونى پارتى و یه‌كێتى سه‌ركه‌وتوو نییه و ته‌نیا رێككه‌وتنى ئه‌م دوو حزبه بایه‌خى ئه‌وتۆى هه‌یه و كاریگه‌رى گه‌وره دروست ده‌كات، به‌سه‌ر ئابوورى و ژیانى هاووڵاتییانى هه‌رێمى كوردستان.\nهه‌رچه‌ند پارتى وه‌ك چۆن به رێككه‌وتن له‌گه‌ڵ گۆڕان په‌رله‌مانى كارا كرده‌وه، ده‌یتوانى له‌و ماوه‌یه‌دا به‌بێ بوونى یه‌كێتى حكوومه‌تیش پێك بێنێت، به‌ڵام ئه‌وه‌ى نه‌كرد، چونكه نایه‌وێ هێزێكى وه‌ك یه‌كێتى بخاته ده‌ره‌وه‌ى حكوومه‌تى نوێ و به‌شێوه‌ى ئۆپۆزسیۆن بمێنێته‌وه.\nهه‌موومان باش ئه‌وه ده‌زانین به نه‌بوونى پارتى یان یه‌كێتى له حكوومه‌تدا، كه‌لێنێكى ته‌ناهى گه‌وره دروست ده‌بێت له هه‌رێمى كوردستان و له رووى ئابوورى و كۆمه‌ڵایه‌تیشه‌وه كاریگه‌رى ده‌بێت به‌سه‌ر ژیانى هاووڵاتییانه‌وه.\nپارتى زیره‌كانه مامه‌ڵه ده‌كات له‌گه‌ڵ هێز و لایه‌نه‌كانى ترى كوردستان، له‌پێناو پێكهێنانى حكوومه‌تێكى به‌هێز بۆ ئه‌وه‌ى بتوانێ له ئاست ده‌نگ و خواستى خه‌ڵكى كوردستان بێت و چاوه‌ڕوانییه‌كانیان ره‌نج به‌خه‌سار نه‌كات، هه‌نگاوه‌كانى ورد و دووربینانه‌ن تا له ئاینده هیچ كه‌س و لایه‌نێك زیانمه‌ند نه‌بێت، ئه‌وه‌ى بۆ خه‌ڵك و پارته‌كان و دنیاى ده‌ره‌وه سه‌لماند كه قازانجخواز نییه بۆ خۆی، به‌ڵكو به‌رژه‌وه‌ندییه‌كانى خه‌ڵكى كوردستان به‌رژه‌وه‌ندى پارتییه و ئه‌و هه‌نگاوه ده‌نێت كه سوودبه‌خشه بۆ میله‌تى كورد.\nئه‌وه وا ده‌كات پارتی كۆڵ نادات و هیچ پاساوێكیش بۆ به‌یه‌ك نه‌گه‌یشتن نابینێت، ئه‌وه‌ى روونه له پێكهێنانى ئه‌م كابینه‌یه‌ى حكوومه‌تدا رێژه‌ى ده‌نگ و ژماره‌ى كورسییه‌كانى خۆى له‌به‌رچاو نه‌گرتووه، ئه‌وه‌نده‌ى به‌دواى رازیكردنى دڵى لایه‌نه‌كانه‌وه‌یه، ئه‌مه‌ش بووه‌ته ئه‌ركێكى گران بۆ پارتى. چونكه هه‌ر لایه‌نه و به‌پێى به‌رژه‌وه‌ندی و سوودى خۆى پشك ده‌خوازێت و داواكارى هه‌یه، له راستیشدا یه‌كخستنى ئه‌م هه‌موو بۆچوونه، ئارامیى و هاوسه‌نگی ده‌وێت.\nئه‌وه‌ی گرنگه ئه‌وه‌یه پارتى هه‌نگاوێك نانێت لێى په‌شیمان بێته‌وه، ئه‌وه‌ى ده‌یكات له ئاینده درك به بایه‌خه‌كه‌ى ده‌كه‌ین. ئه‌م شێوازه كاركردنه‌ى پارتى به‌رانبه‌ر حزبه‌كانى ترى كوردستان، وا ده‌كات حكوومه‌ت و سه‌رۆكایه‌تییه‌كى به‌هێز بێته كایه‌وه و له ئه‌نجامدا كوردستان به‌هێز و هاووڵاتییانیش خۆشگوزه‌ران بن. تا له دواجاردا چوار ساڵى ئارام و خزمه‌تگوزار بێته كایه‌وه و به‌سه‌ر ئاسته‌نگه‌كانى به‌رده‌م خزمه‌تكردندا زاڵ بێت.\nله‌م كابینه‌یه‌دا پارتى خاوه‌ن ماڵ و لایه‌نه‌كانى تریش به میوان سه‌یر ده‌كرێن، به‌و هۆیه‌ى ژماره‌ى كورسییه‌كان به ڕێژه‌یه‌كى به‌رچاو جیاوازییان هه‌یه. بۆیه پارتى وه‌ك خاوه‌ن ماڵ ئه‌و مافه به خۆى ده‌دات ئه‌وپه‌ڕى رێز له‌وانى تر بگرێت، بگره هه‌ندێك جاریش ده‌گاته ناز هه‌ڵگرتن و لاواندنه‌وه‌یان له‌لایه‌ن.\nحزبى یه‌كه‌م، مادام خاوه‌ن ماڵه، كه‌وایه ئه‌گه‌ر له هه‌ندێ پشكى خۆى سازشیش بكات، به كارێكى ره‌واى ده‌بینم، وه‌ك چۆن گۆڕان زیاد له به‌ركه‌وته‌ى خۆى وه‌رگرت، هه‌مان گه‌وره‌یى له‌گه‌ڵ یه‌كێتیش ده‌نوێنێت.\nئه‌مه كارێكى مه‌حاڵ نییه و له پێگه‌ى جه‌ماوه‌رى و نێوده‌وڵه‌تى پارتى كه‌م ناكاته‌وه. به‌ڵام ده‌بێت حزبه‌كانیش له‌وه تێبگه‌ن هه‌ریه‌كه‌یان به‌پێى گرنگیی هه‌نووكه‌یى دۆخه‌كه له‌پێناو كوردستان نازیان هه‌ڵده‌گیرێت. ئه‌گینا كوڵاندنى ئه‌م هه‌مووه به‌یه‌كه‌وه و راگرتنی هاوسه‌نگى كارێكى ئاسان نییه. باوه‌ڕ پێهێنانیان به‌وه‌ى رێككه‌وتن له‌گه‌ڵ هه‌ر لایه‌نێك له‌سه‌ر حیسابى ئه‌وىتر نییه، كارێكى سه‌خته كه‌سانى بوێرى ده‌وێت.\nئه‌وه‌ى گرنگه لێك تێگه‌یشتن و سازانى پارتى و یه‌كێتییه بۆ پێكهێنانى حكوومه‌تێكى نوێ له هه‌رێمى كوردستان له‌سه‌ر بنه‌ماى هاریكارى و پشتگریى هه‌ردوولا، خۆشبه‌ختانه سه‌ره‌تای رێككه‌وتنیان ده‌ركه‌وتووه و هیوادارین له خزمه‌تی كوردستاندا ته‌واو ببێت. وه‌ك چۆن پارتى نه‌رمى ده‌نوێنێت و نایه‌وێت تاكلایه‌نه كار بكات و هه‌نگاو بهاوێ له حكوومه‌تى نوێدا له‌پێناو به‌هێز مانه‌وه‌ى كوردستان و سه‌قامگیرى ته‌ناهى، ئابوورى و كۆمه‌ڵایه‌تى... هتد. دوورخستنه‌وه یان به‌لانى كه‌مه‌وه لاوازكردنى ده‌ستى ده‌ره‌كى له بڕیار و قه‌واره‌ى هه‌رێمى كوردستان.\nده‌بێ یه‌كێتیش درك به‌وه بكات و واز له بیانوو و پاساو دۆزینه‌وه بێنێت چونكه چه‌ند ساڵێكه ده‌بینین هه‌موو گفتوگۆیه‌ك له‌گه‌ڵ یه‌كێتی ده‌گات به ئه‌نجام و دوای چه‌ند سه‌عاتێك پاشگه‌ز ده‌بنه‌وه. بۆ پێكنه‌هێنانى حكوومه‌تیش هه‌روا بوو، به‌پێى لێدوانه‌كانى پارتى بێت جگه له سازبوون و یه‌كگرتن هیچ به‌دیلێكى تریان نییه، بۆیه پێویسته ئه‌م دڵسۆزییه وا بكات یه‌كێتى ناچار بێت واز له پاساو بهێنێت و یه‌ك تیم بن و یه‌ك بڕیار. چیتر له‌وه زیاتر سوودى حزبى نه‌خه‌نه پێش به‌رژه‌وه‌ندى گشتیى خه‌ڵكى كوردستان.\nتێگه‌یشتن ته‌نیا گۆچانه‌كه‌ى ده‌ست بوون\nبەفیڕۆدانێكی گەورە لە جوگرافیایەكی بچووك


کوردیپێدیا - دزەییەکان و مێژوویەک لەخەبات بۆ کوردستان\n👪 دزەییەکان و مێژوویەک لەخەبات بۆ کوردستان | پۆل: هۆز - تیرە - بنەماڵە | زمانی بابەت: 🏳 کوردیی ناوەڕاست\nدزەییەکان و مێژوویەک لەخەبات بۆ کوردستان\nمێژووەکەیان بۆ 400 ساڵ لەمەوبەر دەگەڕێتەوەو ناوەکەیان لەگوندی (دزێ) ی ناوچەی ورمێ هاتووە\nهۆزی دزەیی یا بنەماڵەی دزەیی یەکێکە لەهۆزە ناودارەکانی کورد کە ئەندامەکانیان رۆڵی کاریگەریان لەمێژووی کوردو کوردستان هەبووە، بەوتەی رزگار ئەحمەد حەمەدئەمین دزەیی : بەپێی چەند بەڵگەنامەیەکی مێژوویی دروستبوونی ئەو هۆزە بۆ سەدەی حەڤدەیەمی زایینی دەگەڕێتەوە واتا 400 ساڵ بەر لەئێستاو هۆکاری ناونانیشیان بە دزەیی بۆ کۆچکردنیان لەناوچەی سۆرانی باشووری کوردستان بۆ گوندێکی رۆژهەڵاتی کوردستان و نیشتەجێبوونی ئەندامەکانی لەگوندێکی ئەو بەشەی کوردستان و لەنزیک شاری ورمێ بەناوی (دزێ) بەر لە چوار سەدە دەگەڕێتەوە کە دوو نەوەی ئەو بنەماڵەیە لەوێ نیشتەجێ دەبن، دواتر بەهۆی زاڵبوونی دەسەڵاتیان لەناوچەکەو ناکۆکیان لەگەڵ شا تەهمازی سەفەوی شای ئێران کە بەلەشکرێک هێرش دەکاتە سەریان، دووبارە دەگەڕێنەوە بۆ باشووری کوردستان و سەرەتا لەناوچەی کۆیەو دواتر لەناوچەی قوشتەپە نیشتەجێ دەبن.\nدزەییەکان و میری سۆران\nرزگار دزەیی باس لەپەیوەندی دۆستایەتی لەنێوان سەردارانی دزەیی و میر مستەفا بەگی میری ئەمارەتی سۆران دەکات کە لەسەدەی حەڤدەیەمی زایینی دروستبووەو لەوکاتەدا بەشێک لەسوپاو سوارچاکەکانی ئەو میرنشینە لەپیاوانی دزەیی بوونەو لەچەندین جەنگی ئەو میرنشینەش بەشداریان لەشەڕەکان کردووە یەکێک لەو شەڕانە لەدژی سوپای والی بەغدای عوسمانی بوو لەنزیک ناوچەی ئیمام ئەعزەم کاتێک دزەییەکان بەسەرکرداریەتی خان ئاودەل - ی میری دزەییەکان لەیەکێک لەجەنگەکانی ئەمارەتی سۆران بەشداری دەکەن و میر مستەفا بەگی میری سۆران لەشەرەکەدا دەکوژرێت، بۆیە خەڵکی ئەمارەتی سۆران، خان ئاودەلی دزەیی دەکەن بە میری میرنشینی سۆران، دوای چەندین ساڵ لەفەرمانڕەوایەتی میرنشینەکەو کۆچی دوایی کردنی، کورەکەی دەبێتە میری میرنشینی سۆران، بەڵام دوای گەورە بوونی نەوەکانی میر مستەفای سۆران داوای تەختی میرنشینەکە دەکەن، بۆیە دزەییەکان بەشێوەیەکی ئاشتیانە دەستبەرداری میرنشینەکە دەبن و بەرەو ناوچەکانی رۆژهەڵاتی کوردستان کۆچ دەکەن و دەچنە گوندێک لەنزیک شاری ورمێ و لەوێ نیشتەجێ دەبن کە ئەویش گوندی (دزێ) یە.\nلەبنەماڵەوە بوون بەهۆز\nدزەییەکان هەندێجار بە هۆز و هەندێ جاریش بە بنەماڵە یا تیرە بانگیان دەکرێت، بەڵام بەگوێرەی وتەی د. ئەحمەد دزەیی سەرۆکی زانکۆی سەلاحەدین، لەسەرەتادا ئەوان وەک بنەماڵە بوون، بەڵام دواتر بەهۆی زۆربوونی ژمارەیان لەئێستادا وەک هۆز دەناسرێن، بەڵام بەهۆی دروستبوونی کێشە لەنێوان سێ کوڕی ئەو بنەماڵەیە لە زەمانی زوودا کە سێ برا دەبن کە ئەوانیش قەرەنی ئاغا و عیسا ئاغا و پیرداود ئاغان ئێستا ئەو هۆزە بەشێکیان لەدەشتی دزەییاتی پارێزگای هەولێر نیشتەجێن کە لەنەوەی قەرەنی ئاغان و بەشی دووەمیشیان کە بنەماڵەی عیسا ئاغان لەپارێزگای سلێمانی دەژین کە پێیان دەڵێن ئاغای گەورە، بەشی سێیەمیشیان کە بنەماڵەی پیرداود ئاغایە روودەکەنە ناوچەی جەزیرەی بۆتانی باکووری کوردستان و لەوێ نازناوی هەرتووشی - یان وەرگرتووە.\nهاتنی قەرەنی ئاغا بۆ هەولێر\nرزگار دزەیی ئەوە ئاشکرا دەکات کە بوونی ئەندامانی دزەیی لەسەدەی هەژەیەمی زایینی لەپارێزگای هەولێر بۆ هاتنی قەرەنی ئاغای سەرداری دزەیی بۆ ئەو ناوچەیە دەگەڕێتەوە کە دوای ناکۆکی لەگەڵ براکانی روو لەو پارێزگایە دەکات کە لەمێژوودا باس لە قارەمانێتی و ژیری ئەو پیاوە دەکەن و دەبێتە خاوەن زەویەکی زۆری کشتوکاڵی و ژمارەیەکی زۆری ئاژەڵ کە چوار کوڕی هەبووە کە ئەوانیش مەحمودو ئیبراهیم و خولەو مام زێندین بوون کە توانیویەتی هەریەک لەکوڕەکانی لەشوێنێک جێگیربکات و بیانکات بەئاغای شوێنەکەو دەستیان بەکشتوکاڵ و بەخێوکردنی مەڕو ماڵات کردووەو دوای مردنی قەرەنی ئاغا، مەحمود ئاغای کوڕی سەرۆکایەتی دزەییەکان دەکات و دوای نزیکەی سەدەیەک ئەم هۆزە بوون بەهێزێکی گەورە لەناوچەکwو لە والی بەغدا هەڵگەڕانەوەو باجی ساڵانەیان نەدەدا، بۆیە عوسمانیەکان لەساڵی 1837 بە داود پاشای والی بەغدایان راگەیاند کە مەحمود پاشای بابان راسپێرێت کە لەشکر بنێرێتە سەر دزەییەکان و دەستبەسەر بەروبوومی کشتوکاڵیان و مەڕو ماڵاتەکانیاندا بگرن بۆ ئەم مەبەستەش مەحمود پاشای بابان لەشکرێکی 500 سواری کۆدەکاتەوەو بەرەو هەولێر دەچن هەرچەندە دزەییەکان ژمارەی لەشکرەکەیان زۆر لەبابانەکان کەمتر بوو، بەڵام لەبەر پاراستنی سەرو ماڵیان شەڕێکی مان و نەمان دەکەن کە کاوێسی کوڕی مەلای مەحمود ئاغاو رەحمان کوڕی کاکەخان مەحمود ئاغا سەرۆکایەتی لەشکری دزەییەکان دەکەن، دوای شەڕێکی قورس لەئەنجامدا لەشکری بابان دەشکێن و نەیانتوانی هیچ لەگەڵ خۆیان بەرن، بەمجۆرە دزەییەکان سنووریان فراوانتر دەبێت و زۆربەی گوندەکانی باشووری هەولێر دەگرێتەوەو لەهەر گوندێک نەوەیەکی قەرەنی ئاغا دادەنێن وەک ئاغای گوندەکە کە ئەو ناوچەیە تا ماوەیەکی زۆر بەدەشتی دزەییاتی بەناوبانگ دەبێت تا لەدەیەی شەستەکانی سەدەی بیستەم بەهۆکاری سیاسی ناوی ناوچە کە بۆ دەشتی هەولێر دەگۆڕدرێت و دەشتی دزەییش پێکهاتووە لەسێ ناوچە کە (ملکیە) و (کەندێناوە) و (قەراج) ن و دزەییەکان لەو سێ ناوچەیە خاوەنی زیاتر لە 150 گوند بوون.\nدزەییەکانی پارێزگای هەولێر لەئێستادا لە هەشت بەرەباب پێکهاتوون کە هەموویان لەنەوەی قەرەنی ئاغای دزەیین کە ئەو بەرەبابانەش بریتین لە بەرەبابەکانی (بایز) و (پاشا) و (فارس) و (کاکەخان) و (کاوێسی مەلا) و (مام زێندین) و (برایم ئاغا) و (خولەیی) کە ئەو بەرەبابانەش لەناو خۆیاندا دەبنە چەند تیرەیەک.\nشەڕی برایم ئاغاو عەرەبەکان\nیەکێک لەکەسایەتیە دیارەکانی بنەماڵەی دزەیی برایم ئاغای دزەییە کە لەنێوان ساڵانی (1840-1920) ژیاوە کە رۆڵێکی باڵای هەبووە لەبەهێزکردنی پێگەی ئەو هۆزە لەدەشتی دزەییاتی کە دەگێرنەوە هەوڵێکی زۆری داوە بۆ بەرەنگاربوونەوەی هۆزە عەرەبەکانی ناوچەی مەخموورو نەیهێشتووە ناوچەکە داگیربکەن و شەڕیشی لەدژیان بەرپا کردووەو لەناوچەکە دەریپەڕاندوون و هەندێکیشی لەزێی دیجلە ئاودیو کردووە، هەروەک دەوڵەتی عوسمانی و ئینگلیزەکانیش رۆڵی برایم ئاغای دزەییان لەبەرچاو گرتووەو هەوڵیانداوە پەیوەندیەکی باشیان لەگەڵیدا هەبێت و قەڵای مەخمووریش دروست دەکات و شارۆچکەکەش ئاوەدان دەکاتەوە، دوای کۆتایی هاتنی جەنگی یەکەمی جیهانی و هاتنی ئینگلیزەکان بۆ عیراق کاپتن (دەبلیو. ئاڕ. های) حاکمی سیاسی ئینگلیز لەهەولێر لەپەرتوکەکەی خۆی (دوو ساڵ لەکوردستان) (1918-1920) باسی پەیوەندی خۆی دەکات لەگەڵ دزەییەکان کە رۆڵی سەرەکیان هەبووە لەداڕشتنی سیاسەتی ناوچەکەو پشتگیری سیاسەتی ئینگلیز بوون هەروەها چۆن خۆیان حوکمڕانی ناوچەیەکی فراوانیان کردووە، کاپتن های باس لەپەیوەندیە باشەکانی خۆی و برایم ئاغا دەکاو لەباسی کەسایەتی برایم ئاغادا دەڵێت کەسێکی زیرەک و قسەکەرێکی نایاب بوو و پیاوێکی دنیا دیدەیەو بەکەسایەتی برایم ئاغا سەرسام بووەو هەر لەو سەردەمەدا چەند کەسێکی دزەییەکان بەحاکمی ناوچەو بەڕێوەبەری ناحیە دادەمەزرێنێت.\nدزەییەکان و شۆڕشەکانی کورد\nدزەییەکان سەرەرای ئەوەی خەڵکی پارەدار بوون، بەڵام لەمێژوودا پاڵپشتی زۆربەی شۆڕشەکانی کوردیان کردووە بۆ نمونە پشتگیری خۆیان بۆ شۆڕشەکانی شێخ مەحموودی حەفید کردووەو لەساڵی 1930 کاتێک دژی پەیماننامەی ئینگلیزەکان لەگەڵ حکومەتی عیراق خۆپیشاندان لەبەردەرکی سەرای شاری سلێمانی ئەنجامدرا دزەییەکان لەڕێگای عەلی مەحمود کاکەخان و خدری پاشا کە دوو سەرداری ئەوکاتی دزەییەکان بوون پاڵپشتی خۆیان بۆ خەڵکی سلێمانی نیشانداوەو عەلی ئاغای دزەیی دۆستی شێخ مەحمود دەبێت و بە شێخ رادەگەینێت کە ئێمەی دزەیی پاڵپشتی تەواوی خۆپیشاندانەکانی شاری سلێمانی دەکەین و خدری پاشاش کە یەکەم ئەندامی کوردی ئەنجومەنی نوێنەرانی عیراق دەبێت لەساتەوەختی خۆپیشاندانەکەی سلێمانی لەساڵی 1930 و لەکاتی هاتنی وەفدێکی دەوڵەتی پاشایەتی لەعیراق پشتگیری خۆی بۆ شێخ مەحمودو خەڵکی سلێمانی بەئەندامانی وەفدەکە رادەگەیەنێت، هەروەک دزەییەکان بەشداری لەحزبەکانی هیواو ژێ کاف و پارتی دیموکراتی کوردستان و یەکێتی نیشتمانی کوردستانیش دەکەن و رۆڵی بەرچاویان تێدا هەبووە.\nدزەییەکان چەندین کەسایەتی دیارو سەردارو ئاغایان لەناودا دەرکەوتووە کە رۆڵی گرنگیان لەمێژووی کوردو هۆزکەشدا هەبووە لەوانە (عەلی مەحمود کاکەخان) و (خدری پاشا) و (ئەحمەد پاشا) و (برایم ئاغای بایز) و (ئەحمەد حەمەدەمین دزەیی) و (موحسین دزەیی) و (هۆمەر دزەیی) و (موشیری برایم ئاغا) و (هاوار برایم ئاغا) و (خورشیدی بایز) و (حسێنی مەلای) و (مەعروفی حاجی پیرداود) و (قەرەنی ئاغا) و (هادی ئاغای پونگینەیی) و (دکتۆر ئەرسەلان بایز) و (سەلیم ئاغای) و چەندین کەسایەتی تری دزەیی.\nرزگار ئەحمەد حەمەدەمین دزەیی باس لەوەش دەکات کە لەئێستادا پەرتوکێک بۆ دیاریکردنی سەرجەلەو رەچەڵەکی بەرەباب و خانەوادەی ئەندامانی دزەییەکان نوسراوە کە بەر لە 40 ساڵ لەمەوبەر لەلایەن مەلا خالیدی مورتکەیی نوسراوە، بەڵام لەئێستادا ئەو پەرتوکە بەشێوەیەکی باشترو فراوانتر دوبارە نوسراوەو چاپکراوە کە تێیدا ناوی رەگەزی نێری زۆربەی ئەندامانی هەشت بەرەبابەکەی دزەیی تێدا نوسراوە کە ناوی 2200 کەسی دزەییەکان لەخۆدەگرێت.\nدزەییەکان و زوو رۆشنبیر بوون\nدزەییەکان بەوە ناسراون کە خەڵکانی زۆر کراوەو رۆشنبیر بوونەو لەپارێزگای هەولێر بەر لەئەندامانی هەموو هۆزەکانی تر خۆیان لەگەڵ گۆڕانکاری ژیان و ژیانی مۆدێرن گونجاندووە لەوبارەیەوە د. ئەحمەد دزەیی دەڵێت : ئەم زوو رۆشنبیریەی دزەییەکان بەهۆی دەسەڵاتداری سەردارەکانیان و خاوەن موڵک و ماڵێکی زۆرو ئارەزووکردنیان بووە لەفێربوونی خوێندەواری و خۆ رۆشنبیرکردن کە لەسەدەی بیستەمدا دزەییەکان بەر لەهەموو هۆزەکانی تری بوون لەناوچە گوندنشینەکانی پارێزگای هەولێر قوتابخانە لەگوندەکانیان بکەنەوە.\nدزەیی و ئاغایەتی\nلەرابردووداو ئێستاش هەموو کەسایەتییە دزەییەکان بە ئاغا ناوزەد دەکران کە ئەمەش بەهۆی خاوەنداریەتی زەوی و زاری کشتوکاڵی بوو، چونکە بەوتەی دزەییەکان هیچ ئەندامێکیان کاری رەنجبەری و زەحمەتی ئەنجام نەداوەو بەردەوام خەڵکی هۆزەکانی تر جوتیاری ئەوان بوون، بۆیە هەر کاتێک ناوی دزەییەکان بێت ئەوا نازناوی ئاغاشی بەدوادا دێت.\nهۆمەر دزەیی روونی دەکاتەوە کە ئەندامانی بنەماڵەی دزەییەکان لەکۆندا بەکاری کشتوکاڵی و ئاژەڵداری سەرقاڵ بوونەو سەڕەرای ئەوەش لەسەدەی بیستەمدا کاری بازرگانیشیان ئەنجامداوەو زەویەکی زۆری کشتوکاڵیشیان هەبووە، بۆیە زۆربەی ئەندامانی پارەدارو خاوەن موڵک و ماڵێکی زۆر بوونەو بەردەوام بەخەڵکی دەوڵەمەند ناسراون.\nدوای دەرچوونی یاسای چاکسازی زەوی کشتوکاڵی عیراق لەساڵی 1958 ی دوای شۆڕشی 14 ی تەمموز، بەشێکی زۆری زەویە کشتوکاڵیەکانی عەشیرەتی دزەیی بەر ئەو یاسایە کەوت و بەشێکی زۆری لەخاوەنەکانیان سەندرایەوە، بۆیە ئێستا دزەییەکان خاوەنی ئەو زەویە کشتوکاڵیە فراوانە نین کە بەر لەساڵی 1958 خاوەنداری بوون و زۆربەیان موڵکداریەکەی بۆ میری گەڕایەوە.\nپێشتر نازناوی تریان هەبووە\nدزەییەکان بەهۆی ئەوەی چەند سەدەیەک لەمەوبەر بەهۆی کۆچ کردنیان بۆ گوندی (دزێ) ی ناوچەی ورمێ ئەو ناوە یان لێنراوە، بۆیە بەپێی کتێبی نوسەری عیراقی عەبدوڵڵا عەزاوی کە لەسەر هۆزەکانی عیراق نوسیویەتی دەڵێت لەوانەیە دزەییەکان پێشتر لەئەندامانی هۆزی (پیران) ی باکووری کوردستان بوونە، بەپێی چەند سەرچاوەیەکی تری مێژوویی کوردیش لەوانەیە دزەییەکان پێشتر سەر بەهۆزی (زەرزا) ی ناوچەی شنۆ - ی رۆژهەڵاتی کوردستان بوونە، هەر بەپێی سەرچاوەی تری مێژوویی دەوترێت لەوانەیە دزەییەکان سەر بەهۆزی (بڵباس) بووبن.\nهێزو دەسەڵاتی دزەییەکان\nرزگار دزەیی باس لەوەش دەکات کە دزەییەکان لەمێژووی خۆیاندا هەردەم دەسەڵاتدارو بەهێز بوونەو لەهەموو سەردەمەکاندا دەوڵەتەکانی ناوچەکە رۆلی ئەوانیان لەبەرچاو گرتووەو پۆستی باڵایان لەحوکمڕانی ناوچەکە هەبووە لەوانە پۆستی وەزیر لەحکومەتی عیراق و وەزیر لەحکومەتی هەرێمی کوردستان و پۆستی ئەندامی ئەنجومەنی نوێنەرانی عیراق و سەرۆکی پەرلەمان و ئەندامی پەرلەمانی کوردستان، باس لەوەش دەکرێت کە هۆکاری بەهێزی دزەییەکان بە بەراورد بەهۆزەکانی تر بەهۆی پارەداری و خاوەن موڵکێکی زۆر لەلایەک و لەلایەکی تر بەهۆی زیرەکی سەردارەکانیان لەسیاسەت کردن و هەبوونی هێزێکی زۆری سوارچاکی و چەکداری ئەو پێگە بەهێزەیان بەدەستهێناوەو تەنانەت یەکێک لە والیەکانی عوسمانیەکان بەمەبەستی دروستکردنی پەیوەندی لەگەڵ دزەییەکان نازناوی پاشا دەبەخشێتە ئەحمەد حسێن عەلی ئاغا کە ئەویش نەوەیەکی قەرەنی ئاغایەو هەر لەو ساوە ئەو تیرەیە بە بەرەبابی ماڵی پاشا ناسراون.\nخورشیدی بایزو ویلایەتی موسڵ\nلەکاتی روخانی ئیمپراتۆریەتی عوسمانیەکان لەدوای جەنگی یەکەمی جیهانی و هاتنی ئینگلیزەکان بۆ عیراق، کێشەی ویلایەتی موسڵ لەنێوان ئینگلیزەکان و تورکەکان دروست دەبێت، بۆیە یەکێک لەو کەسانەی کە هەوڵ بۆ نە لکاندنی ئەو ویلایەتە بۆ دەوڵەتی تازەی عیراق و دەوڵەتی تورکیای کۆماری دەدات، خورشید ئاغای بایزی دزەیی دەبێت کە لەگەڵ ئەحمەد عوسمانی یەکەم موتەسەریفی هەولێر هەوڵ بۆ گێڕانەوەی ئەو خاکە بۆ نەتەوەی کورد دەدەن، بەڵام هەوڵەکەیان سەرکەوتوو نابێت.\nبزووتنەوەی جوتیارانی دزەیی\nهۆمەر دزەیی ئاشکرای دەکات کە لەساڵی 1953 بزوتنەوەی جوتیارانی دزەیی لەدەشتی دزەییاتی دەرکەوت کە ئەو بزوتنەوەیە بەهۆی سەرهەڵدانی ئایدۆلۆژیای چەپ گەرایی لەو ناوچەیە سەریهەڵدا کە ئەندامانی ئەو بزووتنەوەیەش لە کوڕە ئاغاکانی دزەیی بوون کە ئەمەش بەهۆی خوێندەواریان بوو کە تەنیا ئەوان خوێندنیان لەقوتابخانەکان خوێندبوو کە تێیدا پشتگیری خۆیان بۆ خەڵکی چەوساوەو جوتیاران دەردەبڕی، بۆیە زۆرجار ئەو کوڕە ئاغایانەی دزەیی جووتیارو رەنجبەرانی ناوچەکەیان لەدژی باوکە ئاغاکەی خۆیان هاندەدا کە ئەمەش لەناو هۆزەکاندا کارێکی بێ وێنە بوو.\nدزەییەکان و ژن و ژنخوازی\nیەکێک لە دابونەریتەکانی دزەییەکان کە جیاوازی هەبوو لەگەڵ هۆزەکانی تر، ژن و ژنخوازی بوو کە لەکاتی کچ بەشوودانیان کچی خۆیان تەنیا بە کوڕانی بنەماڵەی دزەیی دەداو هەر ژن و ژن خوازیەکەیان لەدەرەوەی ئەندامانی هۆزەکەیان رەتدەکردەوە، بەڵام ئیستا ئەو دابوونەریتە بەهۆی گۆڕانکاری لەژیانی ئێستادا نەماوەو ژن و ژنخوازی لەگەڵ خەڵکانی تری دزەییش ئەنجام دەدەن.\nئامادەکردنی: رەوەست نەوزاد،کوردستانی نوێ\n1. 👁 رەوەست نەوزاد\n➕ ئەم بابەتە لەلایەن: (م. ب.)ەوە لە: Nov 2 2015 7:57PM تۆمارکراوە\n✍ ئەم بابەتە بۆ دواجار لەلایەن: (م. ب.)ەوە لە: Nov 2 2015 9:42PM باشترکراوە\n👁 ئەم بابەتە 5,738 جار بینراوە\n📷 فایلی وێنە 1.0.1 51 KB Nov 2 2015 7:57PM م. ب.


من ناوم سوورە، ڕەنگینترین و گەشبینترین ڕۆمانی پاموک لە چاپێکی نوێی کوردیدا » DidiMn\nسەرەتا / کتێب / من ناوم سوورە، ڕەنگینترین و گەشبینترین ڕۆمانی پاموک لە چاپێکی نوێی کوردیدا\nمن ناوم سوورە شەشەم ڕۆمانی نووسەری تورک ئۆرهان پاموک‌ە، یەکەم جار ساڵی ١٩٩٨ چاپ کراوە و نووسەر بە “ڕەنگینترین و گەشبینترین ڕۆمانم” ناوی بردووە. ئەم ڕۆمانە کە چیرۆکی وەستا و هونەرمەندانی نیگارکێشی عوسمانی و ئێرانی و جیهانی ڕۆژئاوامان بۆ دەگێڕێتەوە، ژمارەیەک خەڵاتی ناوخۆیی و جیهانیی بەدەست هێناوە و بۆ سەرووی ٤٠ زمان وەرگێڕدراوە. بڕیارە ئەم ڕۆمانە لە سەرەتای مانگی ١٢ی ئەمساڵ لە چوارەمین فێستیڤاڵی ناوەندی ڕۆشنبیری و هونەریی ئەندێشە، سێیەم چاپی بە وەرگێڕانی کوردیی بەکر شوانی، بڵاو بکرێتەوە.\nبەکر شوانی، وەرگێڕی ئەم ڕۆمانە بۆ کوردی، دەربارەی ڕۆمانەکە بۆ خوێنەرانی دیدی من گوتی: “وەک لە دیوی دەرەوەی بەرگی دووەمی چاپە تورکییەکەدا هاتووە، ڕۆژنامەی فرانکفورتەر ئەلگەماینەی ئەڵمانی لە پەسنی ڕۆمانی من ناوم سوورەدا نووسیویەتی: ‘شاکارێکی شاهانە و دەوڵەمەندی ئەدەبی جیهانییە.’ ڕۆژنامەی نیوستەیمێنتی بەڕیتانییش نووسیویەتی: پێویستە هەموو کەسێک ئەم ڕۆمانە و بەرهەمەکانی تری ئۆرهان پاموک بخوێنێتەوە.”’\nگوتیشی: “من ئەم ڕۆمانەم لە ساڵی ٢٠٠٨دا وەرگێڕا و هەر ئەو ساڵە لە دەزگای ئاراس لە هەولێر چاپ کرا. ساڵی ٢٠٠٩ بۆ دووەم جار لە هەمان دەزگا چاپ کرایەوە و وا ئەمساڵیش بۆ جاری سێیەم لە ناوەندی و ڕۆشنبیری و هونەریی ئەندێشە چاپ کراوەتەوە.”\nکورتەی ڕۆمانی من ناوم سوورە\nڕووداوەکانی ڕۆمانی من ناوم سوورە لە نۆ ڕۆژی بەفراوی و تۆفی زستانی ساڵی ١٥٩١دا دەقەومێن؛ شەکوورەی شۆخ بە دوو کوڕی بچووکی بەردەوام پێکدا هەڵپڕژاوەوە دەکەوێتە گەڕان بۆ دۆزینەوەی مێردێکی نوێ و خۆشەویستێک لە جێی مێردی پێشووی، چونکە چوار ساڵ بەسەر نەگەڕاوەی مێردیدا لە شەڕ تێپەڕیوە. بۆ ئەم مەبەستە، لە شوێنی خۆشاردنەوەیەوە سەیری ئەو وەستا نیگارکێشانەی کۆشکی سوڵتان دەکات، کە باوکی ئەم یەک بە یەک بۆ ماڵی خۆی بانگیان دەکات. وەستایانی نیگارکێش، ئەوانەی ڕوو لە ماڵی ئەمان دەکەن، لە ژێر کاریگەریی شێوازی فەرەنگدا نیگاری ترسناک بۆ کتێبێک دەکێشن کە سوڵتانی عوسمانی بە نهێنی و بە چاودێریی باوکی شەکوورە بە ئامادەکردنی دەدات. پاش کوژرانی یەکێک لە نیگارکێشەکان، قەرەی پوورزا و ئەڤینداری شەکوورە پەیدا دەبێت. لە ئیستەنبووڵیش، دەستەیەک لە دەوری مەلایەک گرد بوونەتەوە، لە کاتێکدا گرانی و ترس و پەلاماری ئەم دەستەیە بۆ سەر تەکیەکان باڵی بەسەر شاردا کێشاوە، وەستایانی نیگارکێش و خۆشنووسان شەوانە لە قاوەخانەیەک کۆ دەبنەوە و بەدەم گوێگرتن لە بەسەرهاتەکانی چیرۆکبێژێکی زماندرێژەوە کات بەسەر دەبەن و ڕادەبوێرن. ئەم کتێبە باس لە مردوان، زمانگرتی شتومەک، مەرگ، هونەر، ئەڤین، ژیانی هاوسەری و بەختەوەری دەکات و هەریەکەشیان بە دەنگی خۆی دەدوێت. هەمان کات شینێکی خەمگینیشە بۆ جوانییە لە بیرکراوەکانی هونەری نیگارکێشانی کۆن.\nچوارەمین فێستیڤاڵی ناوەندی ڕۆشنبیری و هونەریی ئەندێشە لە ڕێکەوتی ١-٣/١٢/٢٠١٦ لە شاری سلێمانی و ٤-٥/١٢/٢٠١٦ لە شاری هەولێر بەڕێوە دەچێت و چەندین مەراسیمی جۆراوجۆر لەخۆ دەگرێت، کە گرنگترینیان بریتییە لە بڵاوبوونەوەی ٤٢ کتێب لە دوایین چاپکراوەکانی ناوەندی ناوبراو.\nArasAbdulla, Bakir Shwani, My name is Red, Orhan Pamuk,


شێرزاد وڵاتدۆست: چەکدارکردنی کۆمەڵگا و زۆربوونی ڕێژەی تاوان. – WtariKurd\nشێرزاد وڵاتدۆست: چەکدارکردنی کۆمەڵگا و زۆربوونی ڕێژەی تاوان.\n– Posted on 2019-05-13بابەتی: کۆمەڵایەتی\nئەگەر هەر یەکێکمان ڕۆژانە سەرنجی میدیا بینرا و بیستراوەکانی هەرێمی کوردستان بدەین ، ئەوا لەگەڵ هەر سەرنجدانێک ڕووبەڕووی وشەگەلێکی وەک ( کوشتن ، رفاندن ، دەستدرێژیکردنەسەر ، دزی کردن و… هتد ) دەبیەنەوە ، بە جۆرێک ڕۆژ لە دوای ڕۆژ بینەر و بیسەری زیاتری ئەم جۆرە تاوانەنە دەبین ، لەم سۆنگەیەوە ئەم پرسیارە دێتە پێشەوە: ئایا بۆچی ڕووداوە تاوانکاریەکان لە باشوری کوردستان بەڕێژەیەکی بەرچاو و زەق لە هەڵکشاندایە ؟ ئاخۆ زۆربوونی ڕووداوەکانی تاوانکاری پەیوەندیی بە چەکدارکردنی کۆمەڵگاو زۆر بوونی چەک و چەکدارکدنی کۆمەڵگاوە هەیە یاخود نا ؟\nدوای ساڵانێک لە حکومڕانی خۆماڵی و دەسەڵاتداری دوو حزبی و دوو بنەماڵەیی حاکمڕەو لە باشوری کوردستان ، ڕووداوگەلێکی وەها ڕوویان داوە ، کە وایکردووە لە زۆرێک لە قۆناغەکانی ئەم 28 ساڵە لە حکومڕانیە کۆمەڵگای کوردی لە ڕێی بوون بە کۆمەڵگایەکی مەدەنی و کرانەوە لابدەو بگەڕێتەوە بۆ کۆمەڵگایەکی بەسەربازیکراوە و چەکدار.\nبێگومان ئەگەر لە پێش ساڵی 1991 واتا پێش ڕاپەڕینی باشوری کوردستان کۆمەڵگای کوردی لە باشوری کوردستان بە تەواوی بە سەربازی کرابێت و خاکی کوردستان بوبێتە مەیدانی شەڕ و ململانێکانی پێشمەرگە و سوپاسی بەعسی عێراق و سوپای جاشە خۆمەڵیەکانی ئەو سەردەمە و جەنگی نێوان عێراق-ئێران ، ئەوا دوای ڕاپەڕین بەهۆی ململانێنی دوو حزبی باڵادەست و پەلکێشکردنی سوپای تورک و ئێران بۆ ناو ئەو ململانێە زیاتر باشوری کوردستان بوو بە سەربازگەیەک نەوەک هەرێم و ومەملەکەتێک بۆ ژیان ، کە لە ئەنجامیشدا شەڕی ناوخۆ و کوژرانی هەزاران کەس و چەندین لێکەوتەی خراپتری ، کە لە هەموویان مەترسیداتر بە چەکدارکردنی کۆمەڵگا بوو .\nلە دوای ساڵی 2003 و داگیرکردنی عێراق و لە یەکترازانی سوپای عێراق هەمدیسان وای کرد چەک و جبەخانەیەکی زۆری ئەو سوپایە بکەوێتە دەست کۆمەڵێک میلیشای و گروپی چەکدار و عێراق ببێتە لانەی دەیان گروپی توندڕە و تۆقێنەر ، بە جۆرێک ڕوودای کوشت و ڕفاندن باسکردنی لە ڕاگەیاندنەکانی عێراق بوبوو بە شتێکی ئاسایی لەم ساڵاندا . ئەگەر چی هەڕێمی کوردستان لەم قۆناغە کەمێک باردۆخی لە ناوەڕاست و باشوری عێڕاق باشتر بوو ، بەڵام هەمدیسان ڕووداوە تاوانکارەیەکان لە ئاستێکی بەرزدامابوویەوە بەراورد بە وڵاتانی تر.\nدوای ساڵی 2014 و سەردەرهێنانی داعش لە سوریا و عێراق دووبارە کۆمەڵگا ڕووبەڕووی قۆناغێکی سەختر کرایەوە کە تا هەنووکەش لە قۆناغە داین ، ئەگەرچی داعش لە ئێستادا لە سنورێکی جوگرافیا دا بوونی نەماوە ، بەڵام دەرنجامەکانی تا ئێستاش بەسەر کۆمەڵگا ماوە ، بە شێوەیەک لەم ساڵانەی داعش بوونی هەبوو ، لە ژێر ناوی جەنگان لە دژی ئەو ڕێخکراوە هەموو کایەکانی ژیان وەستێنران و تەنیا بواری سەربازی لەلایان هەردو حزبەوە گرنگی پێدرابوو ، پۆل پۆل لە گەنجانی ئەم هەرێمە چەکدارکران بەناوی خۆبەخش و دروشمی نیشتمانی و نەهێشتنی هیچ دەرفەتێکی کار جگە لە بوون بە چەکداری حزبی! ، بەجۆرێک هیچ دەرفەتێک نەما لە پێش گەنجان و دەرچوانی زانکۆ و پەیمانگەکان لە پێناو بوونی موچەیەک ناچاربن ببن بە چەکداری حزبی ، واتا ئەم جارەش لە جیاتی بڕینی هەنگاوێک بەرەو کراونەوە بوون بە کۆماڵگایەکی مەدەنی و مۆدێرن دوو هەنگاو بەرەو دواوە گەرەینەوە بۆ کۆمەڵگای سەربازی و چەکداری.\nئەگەر بوونی چەک و کەرەسەتەی سەربازی بەدەست تاکی کۆمەڵگاوە یەکێک بێت لە هۆکارە سەرەکیەکان بۆ زۆربوونی ڕێژەی تاوان کاری لەم قۆناغە ، ئەوا کۆمەڵێک هۆکاری تری زۆر گرنگ هەن ، کە وای کردووە لە باشوری کوردستان ڕێژەی تاوانکاری لە هەڵکشاندابێت ئەمانیش وەک بە حزبی کردنی تەواوی دامودەزگا حوکەمیەکان لە نێوانیشیاندا دادگا و دەزگا ئەمنیەکان ، بەجۆرێک ئەگەر کەسی تاوانکار لەیەکێک لەو دوو حزبە باڵدەستە پشتووپەنایەکی هەبێت ، ئەوا زۆر بەئاسانی لە هەموو جۆرە سزا و لێپێچینەوەیەک ڕزگاری دەبێت ، یاخود ئەگەر بێت و لەژێر فشاری ڕایگشتی ئەو کەسەی پشت پەنەیەکی هەبێت ماوەیەک بەند یان لێ پێچینەوەیەکی لەگەڵ بکرێت ، ئەوا پاش ماوەیەکی کەم لە ژێر ناوی لێبوردنی گشتی یاخود (سوڵحی عەشایەری) کەسی تاوەنبار بۆی دەردەچێت و ئازاد دەکرێت!\nئەوەی گرنگە لە کۆتایی دا بە چەن دێڕک باسی بکەم ئەوەیە ، ئەگەر بێت و بە خێرایی هەنگاو نەنرێت بۆ ڕاستکردنەوەی هەموو ئەو هەڵانەی لە سەرە ئەماژەی پێدراوە ، واتا بە دامەزروەیکردنی هێزی چەکدار و کەمکردنەوەی ڕێژەیەکی زۆری ئەو هەموو هێز و دەزگا ئەمنیەی لە ژێر ناوی سەیروسەمرە هەیە و داماڵێنی چەک لە کۆمەڵگا بەشێوەیەکی یەکجاری ، هەرەوەها بڕینی دەستی حزب و هەر لەیەنێک بیەوێت دەست بخاتە ناو کاروباری داداگا و دەزگا ئەمنیەکان ، لەگەڵ ئەمانەد لە هەر هەمووی گرنتر هەوڵدانە بۆ بردنەوەی کۆمەڵگا بۆ سەر ڕێی بە مەدەنی بوون و کرانەوە ئەمیش لە ڕێی بوونی پەروەردەیەکی دروستی تاک لە ناوەندەکانی خوێندن و خێزان بۆ ئەوەی تاکی کۆمەڵگا دووربێت لە کاری تاوانکاری و توندوتیژی ، لێ دەبێت ئەوە بڵێین مەخابن تا هەنوکە هیچ ئاسۆەیەک نیە و هیچ هەنگاوێک نەنراوە بەو ئاڕاستەیە ، بەڵکو تا ئێستاش رەوتی چەکداردنی کۆمەڵگا بەردەوامە و هیچ پلانێک نیە بۆ بنیات نانی کۆمەڵگایەکی تەندروست و دوور لە کاری تاواونکاری.\nئەرشیڤی بەڕێز: شێرزاد وڵاتدۆست


پەروەردەی خێزانی – خێــــزانەکەم\nسەرەکی / پەروەردەی خێزانی\nتشرینی یه‌كه‌م 25, 2018\tپەروەردەی خێزانی, نوێترین بابەت 52\nتشرینی یه‌كه‌م 25, 2018\tپەروەردەی خێزانی, نوێترین بابەت 25\nتشرینی یه‌كه‌م 15, 2018\tپەروەردەی خێزانی, نوێترین بابەت 380\nحوزه‌یران 13, 2018\tپەروەردەی خێزانی, نوێترین بابەت 959\n#ته‌ندروستی میز به‌خۆداكردنی منداڵ… گرفتی نه‌توانینی كۆنتڕۆڵكردنی میزو جێگه ته‌ڕكردنی شه‌وانه‌ی منداڵان گرفتێكی تاڕادده‌یه‌ك بڵاوه‌و هه‌ندێك له خێزانه‌كان به‌ده‌ستیه‌وه ده‌ناڵێنن. ئه‌م گرفته له هه‌ردوو ڕه‌گه‌زه‌كه ڕوو ده‌دات به‌ڵام زیاتر له ڕه‌گه‌زی نێر باوه. ئه‌م حاڵه‌ته تا ته‌مه‌نی پێنج ساڵی ده‌ست نیشان ناكرێت، واته له‌دوای ته‌مه‌نی پێنج ساڵی ئه‌گه‌ر بێت و …\nحوزه‌یران 12, 2018\tپەروەردەی خێزانی, نوێترین بابەت 2,513\nحوزه‌یران 10, 2018\tپەروەردەی خێزانی, نوێترین بابەت 7,857\nحوزه‌یران 10, 2018\tپەروەردەی خێزانی, نوێترین بابەت 4,798\nحوزه‌یران 9, 2018\tپەروەردەی خێزانی, نوێترین بابەت 4,988\nحوزه‌یران 6, 2018\tپەروەردەی خێزانی, نوێترین بابەت 5,169\nحوزه‌یران 3, 2018\tپەروەردەی خێزانی, نوێترین بابەت 7,201


وەرزشوانێکی کەمئەندام: بە دوو میداڵی جیهانییەوە موسافێرکێشی دەکەم\n15:12 - 31 پووشپەڕ 2719\nئاژانسی کوردپا: وەرزشوانێکی کوردی خەڵکی شاری کرماشان، کە خاوەنی دوو میداڵی جیهانی و دوو میداڵی ئاسیاییە، بۆ دابینکردنی بژێوی ژیانی موسافێرکێشی دەکات.\nوەرزنەبەدارێکی کورد بە ناوی \_"سەمەد عەباسی\_" خەڵکی شاری کرماشان کە وەرزشکارێکی کەمئەندامە، ڕایگەیاندووە: \_"من خاوەنی دوو میداڵی زێڕی جیهان و دوو میداڵی زێوی ئاسیاییم، بە هۆی نەبڕینەوە و دیارینەکردنی مووچەی مانگانە لە لایەن فێدارسیۆنەوە، بە ناچاری بۆ دابینکردنی بژێوی ژیانم، موسافێرکێشی دەکەم.\_"\nئەو وەرزشوانە کوردە، لە وتووێژێکدا لەگەڵ هەواڵدەریی \_"ئیسنا\_"ی کرماشان ڕاگەیاندووە: \_"سەرەڕای بەدەستهێنانی چوار میداڵی جیهانی و ئاسیایی لە لایەن فێدارسیۆنەوە، مووچەم بۆ نەبڕاوەتەوە و ئەمەش لە حاڵێکدایە کە، ئەو وەرزشوانانەی کە کەمئەندامیش نین، لەلایەن فێدراسیۆنەوە، مووچەی مانگانەیان هەیە.\_"\n\_"سەمەد عەباسی\_" هەروەها وتوویەتی: \_"فێدارسیۆن تەنیا پارەی ئەو کەمئەندامانە دەدات کە میداڵی پارائۆلەمپیکیان بە دەست هێناوە.\nناوبراو هەروەها دەڵێت: \_"بە هۆی کەمئەندام بوونم تاکسیشیان پێی نەدام و بەناچاری بە ماشینی پرایدی خۆمان موسافێرکێشی دەکەم کە بەو بۆنەشەوە چەند جارێک لە لایەن پۆلیسەوە سزا دراوم.\_"\nهاووڵاتییەک بە ناوی "ئومید مستەفاپوور" لە نەغەدە دەسبەسەر کرا\n12:00 - 14 پووشپەڕ 2720\nهاووڵاتییەکی کورد لە شاری مەهاباد دەسبەسەر کرا\n12:06 - 13 پووشپەڕ 2720


ئایا ڕێككه‌وتنی ئه‌نكه‌را ڕێگه به توركیا ده‌دات هێز بۆ كه‌ركووك و مووسڵ به‌كار بهێنێت؟ - باسنیوز\nئایا ڕێككه‌وتنی ئه‌نكه‌را ڕێگه به توركیا ده‌دات هێز بۆ كه‌ركووك و مووسڵ به‌كار بهێنێت؟\nیاساناسێكی توركیا: هێنانه‌وه به‌رباسی رێككه‌وتنی ئه‌نكه‌را له‌دوای لۆزان، توركیا رووبه‌ڕووی كاره‌ساتی گه‌وره ده‌كاته‌وه\nده‌وڵه‌ت باخچه‌لی، سه‌رۆكی مه‌هه‌په، له وتارێكیدا له‌ناو په‌رله‌مانی توركیا هێرشی توندی كرده سه‌ر كورد و داوای كرد رێككه‌وتنی ئه‌نكه‌را بهێنرێته‌وه به‌ر باس و مووسڵ ببێته 82ه‌مین شاری توركیا و كه‌ركووكیش 83.\nرێككه‌وتنی ئه‌نكه‌را له مێژووی توركیادا وه‌كوو په‌ڵه‌یه‌كی ره‌ش و دۆڕانێكی گه‌وره لێك ده‌درێته‌وه، چونكه توركیا ده‌ستی له ولایه‌تی مووسڵ به‌ردا كه‌ئەودەم سه‌ر به توركیا بووه، به‌ڵام ئایه دوای 100 ساڵ به‌سه‌ر تێپه‌ڕینی ئه‌و رێككه‌وتنه‌دا، توركیا ده‌توانێت بیهێنێته‌وه به‌رباس؟ ئایه توركیا ده‌توانێت په‌لاماری مووسڵ و كه‌ركووك بدات و بیخاته ژێر ركێفی خۆیه‌وه؟ ئایه له رووی نێوده‌وڵه‌تییه‌وه ئه‌و مافه‌ی هه‌یه داوای كه‌ركووك و مووسڵ بكات؟\nجارێ با بزانین رێككه‌وتنی ئه‌نكه‌را چییه و باس له چی ده‌كات؟ ئه‌و رێككه‌وتنه بۆ دیاریكردنی سنووری نێوان عێراق و توركیا بووه به ناوبژیوانیی به‌ریتانیا، ئه‌وكات ویلایه‌تی مووسڵ سه‌ر به توركیا بووه كه (كه‌ركووك و هه‌ولێر)ـیشی له‌گه‌ڵدا بووه، توركیا ناچار كراوه له ساڵی 1926 دوای رێككه‌وتنی لۆزان ده‌ستبه‌رداری ولایه‌تی مووسڵ ببێت، به‌ڵام له رێككه‌وتنه‌كه‌دا چه‌ند خاڵێك له به‌رژه‌وه‌ندیی توركیا واژووی له‌سه‌ر كراوه.\nبۆ نموونه ده‌بوایه 29% داهاتی نه‌وتی مووسڵ بۆ توركیا بێت، هه‌روه‌ها پێویسته ولایه‌تی مووسڵ نه‌كه‌وێته ژێر ده‌ستی هیچ وڵاتێك و ته‌نیا سه‌ر به عێراق بێت و ئه‌گه‌ر مه‌ترسیی پارچه‌بوونی له‌سه‌ر بوو توركیا بۆی هه‌یه هێز به‌كار بهێنێت بۆ گێڕانه‌وه‌ی ولایه‌ته‌كه‌ی.\nسه‌لیم شان، یاساناسی ناسراوی توركیا له‌سه‌ر ئه‌و بابه‌ته ره‌خنه له توركیا ده‌گرێت، به‌وه‌ی داوای شتێك ده‌كات له رووی یاسا و نێوده‌وڵه‌تییه‌وه هیچ بنه‌مایه‌كی نییه.\nشان به شێوه‌یه‌كی یاسایی بابه‌ته‌كه شی ده‌كاته‌وه و پێی وایه داوایه‌كی له‌و شێوه‌یه توركیا ده‌خاته ناو به‌رپرسیارییه‌تێكی گه‌وره‌وه، چونكه رێككه‌وتنێك 100 ساڵی به‌سه‌ر تێ په‌ڕیبێت و تۆ سه‌رله‌نوێ داوای بكه‌یته‌وه، بنه‌مای یاسایی نابێت.\nئه‌و ده‌ڵێت (توركیا ته‌نیا به 3 رێگا ده‌توانێت هێز به‌كار بهێنێت بۆ گێڕانه‌وه‌ی مووسڵ و كه‌ركووك. یه‌كه‌م، ئه‌گه‌ر بێت و نه‌ته‌وه یه‌كگرتووه‌كان به كۆی ده‌نگ داوا له توركیا بكات هێز به‌كار بهێنێت بۆ ده‌ستبه‌سه‌رداگرتنی كه‌ركووك و وه‌رده‌نانی پێشمه‌رگه. دووه‌م، ئه‌گه‌ر عێراق خۆی داوا بكات كه توركیا هێز بجووڵێنێت بۆ ناو كه‌ركووك، ئه‌ویش وه‌كوو هاوكاری نه‌ك داگیری بكات، كه ئه‌سته‌مه عێراق داوایه‌كی له‌و شێوه‌یه بكات. سێیه‌میش ئه‌گه‌ر بێت و نه‌ته‌وه یه‌كگرتووه‌كان هاوپه‌یمانییه‌تێك پێكبهێنێت بۆ ده‌ست به‌سه‌رداگرتنی كه‌ركووك و مووسڵ، كه له چه‌ند ده‌وڵه‌تێك پێكهاتبێت و توركیایش ئه‌ندام بێت تێیدا).\nئیبراهیم ئوسلو، سه‌رۆكی ده‌زگای (ئه‌نار) بۆ راپرسی و نزیك له ئاكپارتی، پێی وایه ده‌وڵه‌ت باخچه‌لی بۆ خۆی پارته‌كه‌ی به‌ره‌و له‌ناوچوون ده‌چێت، بۆیه ده‌یه‌وێت به‌و لێدوانانه نه‌ته‌وه‌په‌رسته‌كان له‌ده‌وری خۆی كۆ بكاته‌وه.\nئوسلو، له دیمانه‌یه‌كیدا بۆ ته‌له‌ڤزیۆنی (سی ئێن ئێن)ـی توركی، ده‌ڵێت (توركیا بۆی نییه هه‌ڕه‌شه‌ی به‌كارهێنانی هێز بكات بۆ كه‌ركووك، باخچه‌لیش بۆ رازیكردنی نه‌ته‌وه‌په‌رسته‌كان داوایه‌كی له‌و شێوه‌یه ده‌كات، چونكه ئێستا مه‌هه‌په بنكه‌ی جه‌ماوه‌ریی كاڵ بووه‌ته‌وه).\nبه بۆچوونی ئه‌و، ئه‌گه‌ر به‌یانیی هه‌ڵبژاردن له توركیا ئه‌نجام بدرێت، مه‌هه‌په ناتوانێت به‌ربه‌ستی هه‌ڵبژاردن بشكێنێت. ئه‌و بنكه جه‌ماوه‌رییه‌ی مه‌هه‌په‌یش هه‌یبووه، هه‌موویان چوونه‌ته ناو پارته تازه‌كه‌ی مه‌رال ئاكشه‌نه‌ر، كه سه‌ركرده‌ی دیاری تۆراوی مه‌هه‌په بووه، بۆیه باخچه‌لی به‌و لێدوانانه ده‌یه‌وێت رای گشتیی توركیا بجووڵێنێت و پارته‌كه‌ی له‌و مه‌ینه‌تییه رزگار بكات.\nپنار حاجی به‌كتاش، كه نووسه‌رێكی سه‌ر به ئاكپارتییه، به‌توندی ره‌خنه له ده‌وڵه‌ت باخچه‌لی ده‌گرێت، به‌وه‌ی به‌و لێدوانانه‌ی به‌رامبه‌ر به كورد و كه‌ركووك ده‌یدات شه‌ڕی نێوان توركمان و كورد هه‌ڵده‌گیرسێنێت، هه‌روه‌ها رێككه‌وتنی ئه‌نكه‌رایش به هیچ شێوه‌یه‌ك ناتوانرێت بهێنرێته‌وه به‌رباس و تازه كاتی به‌سه‌ر چووه.\nپنار له نووسینێكدا ده‌نووسێت: (كاتێك گرووپی تیرۆرستی داعش په‌لاماری كه‌ركووكی دا، پێشمه‌رگه بوو به‌بێ جیاوازی كورد و توركمان و عه‌ره‌ب و مه‌سیحیی پاراست، ئه‌وكات نه باخچه‌لی و نه حكوومه‌تی عێراق نه‌یانتوانی توركمانه‌كان رزگار بكەن، بۆیه ئێستا باسكردنی ده‌ستبه‌سه‌رداگرتنی كه‌ركووك به زه‌بری هێز لێدوانێكی زۆر توند و نانه‌وه‌ی ئاژاوه‌یه و نابێت توركیا به هیچ شێوه‌یه‌ك بچێته ژێر باری قسه‌كانی باخچه‌لی).\nسه‌لیم شان، ئاماژه ده‌دات توركیا به‌رله‌وه‌ی بڕیاری به‌كارهێنانی هێز بكات دژی هه‌رێمی كوردستان، پێویسته زۆر به باشی بیری لێ بكاته‌وه، چونكه ئه‌نجامه‌كه‌ی كاره‌ساتی به‌دوا دێت و زه‌ره‌رمه‌ندیش هه‌ر توركیا ده‌بێت و نه‌ته‌وه یه‌كگرتووه‌كانیش توركیا ده‌خه‌نه ژێر به‌رپرسیارییه‌تییه‌كی گه‌وره‌وه.


سۆشیالیزم و کاپیتاڵیزمی کۆرۆنا | کوردستان تایمز - Kurrdistan Times\nسۆشیالیزم و کاپیتاڵیزمی کۆرۆنا\nن - ئارام قادر کۆکۆیی\nئێستا کە پەتای کۆرۆنا بە هەموو جیهاندا بڵاوبووەتەوە، سەڕەڕای ئەو پەستانەی لەسەر هەموو سیستەمە تەندروستییەکان دروستیکردووە، هیچ سیستەمێک دەستەوەستان نەبووە لە هەوڵ و کۆش بۆکۆنترۆڵکردنی و چارەسەرکردنی تووشبوان. لە کوردستان لە بەر ڕۆشنایی ئەو هەوڵانەی لە میدیا جیهانییەکانەوە دەبیسترێت، باسوخواسی هەندێ لە نووسەران و ڕۆشنبیران لە سەر ئەوەیە ئایا چ سیستەمێکی حکومڕانی کارایە لە ڕووبەڕووبوونەوەی ئەم قەیرانە تەندروستییە. لە نووسینەکان و گفتوگۆکانیشیاندا پشتگیرییەکی زۆر و لایەنگری و داکۆکیکردن بۆ ئەو دەوڵەتانەی سیستەمی حکومڕانییان لەسەر بیری سۆشیالیستە هەستیپێدەکرێت، و ئەوانەشی کە سیستەمەکەیان کاپیتاڵیستە ڕووبەڕووی سوککردن و ڕەخنەگرتن بوونەتەوە. ئەم لایەنگری و داکۆکیکردن لە حکومڕانی لەسەر بنەمای سۆشیالیزمە بەبێ شرۆڤە و لێکدانەوەیەکی ورد تەنها بە هۆی سەرسامیانەوەیە بەو ڕاپۆرت و هەواڵ و نمونانەی کە لە میدیاکانەوە دەخرێنە ڕوو و نمونەکانیش:\nچین کە حکومڕانی تێدا تاک-حیزبییە و حیزبەکەش پارتی کۆمیۆنیستی چینە، سیستەمەکەی بانگەشەی ئەوە دەکات لەسەر بنەمای سۆشیاڵیزم بێت و ”سەرکەوتوو بووە” لە کۆنتڕوڵکردنی پەتاکەدا و بە پێی ئەو داتایانی حکومەتی چین بڵاویدەکاتەوە تا ڕادەیەک بە سەریدا زاڵبووە و ژمارەی تووشبوان لە چین بەرەو کەمبوونەوە دەچێت، بە بەراورد بە ئەمریکا.\nئەمریکا کە حکومڕانی تێدا لە سەر بیری کاپیتاڵیزمە، هەرچەندە ئەمریکا سەدان پرۆگرامی پاراستنی تۆڕی کۆمەڵایەتیی هەیە وەک سۆشیاڵ سیکیوریتی Social Security، و تا هەنوکە زۆرترین ژمارەی تووشبوو و رێژەیەکی زۆر گیانلەدەستان تێیدا تۆمار کراوە، و وا دەردەکەوێت حکومەت و دەستەڵادارانی ئەمریکی تا ڕادەیەک کۆنترۆڵی دۆخەکەیان لە دەست دەرچوبێت وپێیان کۆنترۆل نەکرێت.\nبەڵام ڕاستییەکە ئەوەیە کە:\nتا هەنوکە گومان لەوە هەیە کە چین توانیبیتی ئەم پەتایە کۆنترۆڵ بکات، هەر لە سەرەتاشەوە حكومەتی چین کە ئازادی ڕادەربڕین و سەربەستی تێدا سنوردارە، هەوڵی پەردەپۆشکردنی بڵاوبوونەوەی پەتاکەی دەدا و لەو ڕووەشەوە چەندان رۆژنامە نووس و دکتۆر ڕاپێچی دادگا و زیندانی کران. ئەو داتایانەی کە بڵاو دەکرێنەوە لە بارەی ژمارەی توشبوان و هۆکارەکانی مردن لە لایەن چینەوە داتایەکی باوەڕ پێکراو نین. جگە لەوەش بە گشتی تەواوی ئەو داتایانەی کە حکومەتی چین بڵاوی دەکاتەوە نیشانەی پرسیاری لەسەرە، چونکە هەمیشە هەوڵی ئەوە دەدات وێنەیەکی جوانی حکومڕانییەکەی نیشانی کۆمەڵگەی نێودەوڵەتی بدات، چونکە چین تۆمەتبارە بە مامەڵەکردنی خراپ لەگەڵ مەلەفەکانی مافی مرۆڤ و کەمینە نەتەوایەتی و ئاینییەکان و مافی کرێکاران کە هەندیکیان نزیکەی ١٢ کاتژمێر لە ڕۆژێکدا کار دەکەن، و تەنانەت پیسکردنی ژینگەش.\nلە بەرامبەردا ویلایەتە یەکگرتووەکانی ئەمریکا ڕۆژانە ئامارێکی زۆری نەخۆش و مردن بەم ڤایرۆسە بڵاودەکاتەوە، ئەمە ئەوە ناگەیەنێت کە پەتاکە کۆنتڕۆڵ ناکرێت، بەڵکو بوونی ئەو ژمارە زۆرە لە تووشبوو لو هەواڵەکاندا پەیوەندی بە دوو فاکتەرەوە هەیە؛ یەکەم، Freedom of information act واتە یاسای ئازادی خستنەڕووی زانیارییەکان لە ئەمریکا، ئەم یاسایە حکومەتی فیدڕالی پابەنددەکات بە خستنەڕووی تەواوی داتاکان بۆ بەرچاوی رای گشتی، بەم شێوەیە حکومەت ناچارە تەواوی ئەو داتا پزیشکییانە بەبی گۆڕانکاری بۆ بەرچاوڕوونی بڵاوبکاتەوە، دووەم، پشکنینی گشتی Aggressive Testing هاووڵاتییەکی زۆری ئەو وڵاتە پشکنینیان بۆ دەکرێت، و ئەوانەی هەڵگری ئەو ڤایرۆسەن نیشانەکانی پەتاکەیان تێدا دەرنەکوەتووە بە پۆزەتیڤ و تووشبوو هەژمار دەکرێن، ئەمەش هۆکاری ئەو ژمارە قەبەیەیە کە لە میدیاکان بڵاودەکرێتەوە. دڵنیام ئەگەر لە کوردستانیش رێکارێکی وەها بگیرێتە بەر و ئامێری پشکنینی ڤایرۆسەکە دەستەبەر بکرێت ژمارەی ئەو کەسانەی هەڵگری ڤایرۆسەکەن زۆر زیاترە لەو ئامارەی کە ئێستە بەردەستە.\nلە کۆتاییدائەوە ئەوە سیستەمی حکومڕانی سۆشیالیزمی نییە کە کارایە لە بەرەنگاربوونەوەی قەیرانە تەندروستییەکاندا، و ئەوش سیستەمی کاپیتاڵیزمی نییە کە دەستەوەستانە لە بەرامبەر ئەو قەیرانەدا. بەڵکو بەرەنگاربوونەوە و رێگریکردن و چارەسەرکردنی پەتاکە پەیوەندی بەو کەلتورەوە هەیە کە ئەم دوو سیستەمە خوڵقاندوویانە. لە سیستەمی سۆشیالیزمیدا حکومەت بەر بە هەندێ لە سەربەستی و جوڵەی تاکەکانی کۆمەڵگە دەگرێت و لە جێ ئەوان بڕیاردەدات. لە بەرامبەردا حکومەتێک کە لە سەر بنەمای بیری کاپیتاڵیزم حکومداری کۆمەڵگە دەکات لەو کۆمەڵگەیەدا تاکەکان سەربەخۆ و سەربەستن لە جوڵە و ئازادی ڕادەڕبرین، و هیچ بەربەست و یاسایەک نییە کە رێگر بێت لە قرتیسکردنی تاکەکان لە کونجی ماڵەوە لە بەر ئەوە ئەگەری بڵاوبوونەوەی پەتاکە زیاترە لەو کۆمەڵگایانەدا،.\nمەبەستی من لەم نووسینە پیا هەڵدان نییە بە سیستەمێک کە لە سە بنەمای بیری کاپیتاڵیزمی بنیات نرابێت و بە دێوەزمەکردنی سیستەمی سۆشیالیزمی. بەڵکو بە کورتی دەمەوێت بڵێم نە سۆشیالیزم ئەو یۆتۆپیایەیە هەموان خەونی پێوەدەبینین نە کاپیتاڵیزمیش ئەو دیوە ڕوخینەرەیە کە دەیەوێت جیهانی ئەمڕۆ لە بەر بەرژەوەندی چینێكی کەمینە لەناوببات.\nئارام قادر کۆکۆیی هەڵگری بڕوانامەی ماستەر لە بواری ئابوریی لە ویلایەتە یەکگرتوەکانی ئەمریکا - زانکۆی ئۆریگۆن ستەیت- ٢٠١٥. کۆکۆیی پێشتر وەک توێژەر لە گەڵ رێکخراوی نەتەوەیەکگرتووەکان کاریکردوە و جگە لەوەش سەرپەرشتی چەند پڕۆژەیەکی کردوە کە لە لایەن ئەو رێکخراوەوە و ڕێکخراوەی GIZ ەوە تەمویل کرابوو.


کوردیپێدیا - نەدیم گۆرسیل\n📊 بابەت 159,185 | وێنە 50,088 | پەرتوک PDF 9,546 | فایلێن پەیوەندیدار 26,769 | 📼 ڤیدیۆ 128 | 🗄 ژێدەر 10,160 |\n👫 نەدیم گۆرسیل | 🏷 پول: کەسایەتی | زمانێ بابەتی: 🏳 کرمانجی - کوردیی باکوور\nلە ساڵی 1951 لە شاری عەنتاب لە باکووری کوردستان لە دایکبووە، لە تەمەنی 18 ساڵییەوە لە گۆڤارە ئەدەبییەکان بابەتەکانی خۆی بڵاوکردۆتەوە، دەرچوی بەشی ئەدەبی فەرەنسی هاوچەرخە لە زانکۆی سۆربۆنی فەرەنسی لە ساڵی 1974، لە درێژەی خوێندنی لە هەمان زانکۆ توانی پلەی دکتۆرا بەدەست بێنێت.\nبەرهەمە ئەدەبییەکانی بۆ 12 زمانی جیهانی وەرگێرِدراون و چەندین خەڵاتی لە وڵاتی تورکیا و ڵاتانی دیکە بەدەست هێناوە. خاوەنی چەندین رۆمان و چیرۆکە، لەوانە "رۆمانی فاتیح"، "خۆشەویستەکەم ئەستانبۆڵ"، "کتێبی ئافرەتان یان ئافرەتی یەکەم"، "..گەشتییەکانیش گەشتیان کرد" و "چیرۆکی هاوینێکی درێژ".\n 📡 | 🏳 کوردیی ناوەڕاست | ماڵپەڕی پەیامنێر\n🏙 باژێر ⚪ عەنتاب\n➕ ئەڤ بابەتە ژ لایێ: (هاوڕێ باخەوان) ل: Apr 29 2009 10:06AM هاتیە تومارکرن\n👁 ئەڤ بابەتە 4,089 جار هاتیە دیتن\n📷 فایلا وێنەیی 1.0.1 17,575 Apr 29 2009 10:06AM هاوڕێ باخەوان\n📩 مانو بەرزنجی 19,947 %12.53


ANF | کەنەکە: جەژنی قوربان لە گەلی کوردستان و هەموو جیهانی ئیسلام پیرۆزبێت\nکەنەکە: جەژنی قوربان لە گەلی کوردستان و هەموو جیهانی ئیسلام پیرۆزبێت\nدەستەى بەرێوەبەریى کۆنگرەى نەتەوەیى کوردستان بە بۆنەى جەژنی قوربانەوەی پەیامێکى پیرۆزبایى بڵاوکردەوە و جەژنی قوربانی لە گەلی کوردستان و هەموو جیهانى ئیسلامى پیرۆز کرد.\nشه‌ممه, 10 Aug 2019, 08:46\nپەیامى پیرۆزبایى کەنەکە بۆ جەژنی قوربان\nجەژنی قوربان لە گەلی کوردستان و هەموو جیهانی ئیسلام پیرۆزبێت\nبەیانی جەژنە، جەژنی قوربانە. بەداخەوە ئێمە ئەمجارەش لە رەوشێکی ئاڵۆزدا جەژن پیرۆزدەکەین. لە باکوری کوردستان هێرشی قەلاچۆکردن لە دژی گەلی ئێمە بەردەوامە. خەڵکی کودستان کۆمەڵکوژ ئەکرێن ژینگەی ئێمە وێران ئەکرێت. هەڕەشە گەفی نەیاران لەسەر رۆژاوای کوردستان لە زیادبووندایە. لە رۆژهەڵات گوشارو ه گوشارو هرشی دەوڵەتی ئێران لەسەر خەڵک بەردەوامە. کێشە و گرفتەکان و سەختی ژیانی خەڵک تا دێ قووڵتر ئەبن. لە باشووری کوردستان قەیرانی ئابووری و سیاسی و کۆمەڵایەتی درێژەیان هەیە. کێشەی ناوچە دابڕاوەکان چارەسەر نەکراون. سەرەڕی ئەوانەش هێرش و داگیرکاریی تورکیاشیان هاتۆتە سەر.\nدەوڵەتی تورکیا نەکە تەنیا لە باکور، بەڵکو لە رۆژاواو باشووریش هێرش دەکاتە سەر گەلی ئێمە. دەوڵەتی تورکیا بەشێک لە خاکی رۆژاوای کوردستان و بەشێک لە خاکی باشووری کوردستانی داگیرکردووەو دەشیەوێ داگیرکاریەکەی فراوان بکات. گەلێ ئێمە و جەنگاوەرانی ئازادیش لە بەرامبەر ئەم هێرش و داگیرکاریانە بە هەموو شێوازێک بەرخۆدان دەکەن. بە قارەمانی و فیداکاریەکی زۆر شکست بەو هێرشانە دێنن.\nسەیرە، ئەوەی لە جەژنی قورباندا هێرش دەکاتە سەرمان، نەک هەر خۆی بە موسڵمان دەزانێ، بەڵکو خۆی وەک سەرکردەو رابەری موسوڵمانان دەناسێنێ. لە رۆژی جەژندا لەبەردەم میدیاو تەلەفزۆنەکان خۆی نمایش دەکات و دەڵێ " موسوڵمانی راست و خێرخواز ئێمەین ". لەم رێگایەوە دەخوازێ هێرش و تاوانەکانی خۆی بەرامبەر گەلی ئێمە بشارێتەوە.\nبێگومان نە لە هەرچوارپارچەی کوردستان و نە هیچ شوێنێکی تر، گەلی ئێمە ئەو گەلەی جارنە، بەڵکو لە ناو هۆشیاری و تێکۆشانێکی نەتەوەیی دیموکراتیکی سەردەمیانەدایە. ئیتر نە سواڵکەری بەر دەرگای داگیرکەرانەو نە ژێردەستییش قبووڵ دەکات. چونکە ئەو گەلە هیوای خۆی بە خۆی و تێکۆشانی خۆی رێبەریی خۆیەوە گرێداوە.\nئێمە بەو هیوا و بڕوایەین کە گەلی ئێمە لە داهاتوویەکی نزیکدا، بە ئازادی و ئارامی جەژن و ئاهەنگەکانی خۆی پیرۆز دەکات. بەو بۆنەیەوە ئێمە جەژنی قوربان سەرەتا لە زیندانیان و شەڕوانانی ئازادی، لە گەلی کوردستان و تەواوی جیهانی ئیسلامی پیرۆزدەکەین.\nلە یوتۆبۆریی سویدی هێرشە داگیرکەرییەکانى تورکیا و ئێران بۆ سەر باشووری کوردستان ئیدانە کرا


بایکۆتی کاڵای تورکی بازاڕی ناوخۆی گەرم کردووە | ROJnews\nهەینی, 8 نوف 2019 - 08:19\nئەو کارگەیە لە ٢٤ کاتژمێردا دەتوانێت ١٢٠ تۆن زەیتوون وەربگرێت و زەیتی لێ بەرهەم بهێنێت، وەک پەیام سەیوان بەڕێوەبەریی کارگەکەش دەڵێت:"ئەو زەیتونانەی وەریدەگرین بەرهەمی باخەکانی کوردستانن، ئێمە بە دوو جۆر لە جوتیارانی وەردەگرین، ئەویش بەپێی زەیتوونەکە، کیلۆی لە ٢٥٠ دینارەوە وەردەگرین تا ٦٥٠ دینار.\nهەندێک لە خاوەن باخەکانی زەیتوون نایانەوێت زەیتوونەکانیان بفرۆشن بەکارگەکە، بەڵکو دەیانەوێت بیکەنە زەیت بۆ خۆیان بێت یان فرۆشتنەوە، بۆ ئەو کەسانە پەیام دەڵێت:"گرنگە نییە جوتیارانی سنوورەکە زەیتونەکان بفرۆشنەوە بە ئێمە، بەڵکو زۆرکات دەیهێنن و ئێمە لە کارگەکە بۆیان دەکەین بە زەیت، بۆ تۆنێک زەیتوون کە بیکەینە زەیت بۆیان ١٣٠ هەزار دینار وەردەگرین.\n"جیاوازی زەیتوونی دەرەكی و ناوخۆیی ئەوەیە، زەیتوونی دەرەكی كە بۆمان دێت گوشراوی دووەمە، بەڵام ناوخۆییەكە گوشراویی یەكەمە ١٠٠٪ لێی دڵنیایت زەیتێكی خاڵسە، هیچ کەرەستەیەکی دیکەی تێدا نییە، وە هیچ مەوادێكی پارێز بەندی تێنەكراوە، ئەوەش وادەكات كەمێك لە ڕووی نرخەوە جیاوازییەكیان هەبێت"، ئەمە بە وتەی بەڕێوەبەری کارگەکە.\nپەیام دەشڵێت:"لە كارگەكەماندا تەنكی و ئیستیل و خەزانمان هەیە، دەتوانین ٦٠ هەزار لیتر زەیت گل بدەینەوە، بە سیستمی نایترۆجین بەرگری لێ دەكەین، زەیتەكەی بۆ ماوەی سێ ساڵ بەهەمان كوالییەتی دەمێنێتەوە بەو جۆرە دەیخەینە بازاڕاوە".


2021-03-22 3600 جار\nئەوان بەگوتەی خۆیان کەبەیانیان لەخەو هەڵدەسن بە ڕق و کینە و بوغز و بێئەدەبی و سوکایەتی و بێ ڕێزی تف کردنە سیمبوڵەکانی نەتەوەکەمان دەست پێدەکەن،ڕەیسیزم و ڕەگەزپەرستی بەرچاوی گرتون بۆیە ناتوانن ڕێز لەئاین و پیرۆزیەکانی خەڵکی تر بگرن و ئاشتی کۆمەڵایەتی تێک دەدەن و بڕوایان بە پێکەوە ژیان نیە.\nئێمەی موسڵمان کە بەیانیان لەخەو هەڵدەسین لەدەستپێکدا دەست و دەموچاومان دەشۆین بەتایبەت ئاو ڕادەدەین لەدەممان بۆگەناوی لێ نەیەتە دەرەوە، پاشا دەستنوێژێکی جوان دەگرین و ڕۆژەکەمان بەنوێژ و نزاکردن و قسەی جوان و پڕ خێر دەست پێدەکەین ، دوعا بۆ خۆمان و خەڵکی دەکەین وپاشان وەدوی بژێوی ڕۆژانەمان دەکەوین.\nساڵانێکی پێشووتر لە ڕۆژنامەی ئاوێنە بەگوتارێک بەناوی( گەمە کردن بەئاگر) باری سەرنجمان ئاراستەی وەزارەتی ئەوقاف کرد کە ئەم غەوغائیەتە ئاشتی کۆمەڵایەتی دەخاتە مەترسی، پاشان لە لێکۆڵینەوەیەکماندا لە گۆڤاری لڤین زۆر بابەتی لۆژیکیمان لەمەڕ دینێکی گریماناوی گوماناوی بەناوی زەردەشتیەت خستە ڕوو،هاوکات مەترسی ئەو هەوڵانەمان خستەڕوو کە دەیانەوێت کورد دابڕن لە سەلاحەدینی ئەیوبی وئیبنولمستەوفی و ئیبنوخەلەکان و نالی و مەحوی و سالم و کوردی و فەقێی تەیران و حاجی قادری کۆیی مەلای گەورەو مەلا عەبدولکەریمی مودەڕیس وشێخ سەعیدی نوورسی و شێخ عوبەیدوڵای نەهری وشێخ سەعیدی پیران و شێخ مەحمودی نەمر و قازی محمد و شێخ عبدالسلام و شێخ ئەحمەدی بارزانی ، گوتمان گەر ئەم ناوانە و فیگەرە کۆمەڵایەتی و ئەدەبی و سیاسیانە لە مێژووی کورد دەر بکەین ئیدی کورد وەک نەتەوە چی دەمێنێتەوە شانازی پێوە بکات؟!!!!!پێمان ناڵێن چیمان هەیە؟!!\nدەبێ زۆر وریا بین و عەقڵانیانە مامەڵە لەگەڵ هەندێک خەڵکی لاپرسەنی و بێسەرو بەر و لاخەبەر بکەین، بەئاگا بین ڕامان نەکێشێتە زۆنگاوی عەقڵی داخراوی خۆی . چونکە ئەو شەیدای شوهرەت و هاتنەوە بەر زومی کامێراکان و بونەدەنگوباسی میدیاکانە و لەوانەیە کەیسێکی دۆڕاوی هەبێت لە ئەوروپا و بەم هەڵەوەڕیە باری ڕاست بکاتەوە.\nکوردایەتی کراوەتە کاڵایەکی بازرگانی و هەڕاجی کوردایەتی بۆ وەدەست خستنی دوو عانە و ڕوپیە گەرمە، یەکێک لەو مەیدانی بازاڕ گەرمیە هەوڵێکی نەزۆکە بۆ گەڕاندنەوەی کورد بۆ ئاینێکی گوماناوی گریمانەیی بێ ئەسڵ و فەسڵی ساسانیەکان ، کە دەوڵەتی ساسانی و ئەخمینی و میراتگرەکانیان تاهەنوکەمایەی سەر ئێشەو ماڵوێرانی کورد بوون. پێویستە وریا بین ڕامان نەکێشێتەبازاڕی بێ ئەرزشی خۆیی و تەنانەت گەر وەڵامیش درایەوە ناوی نەهێنرێت و هیچ کۆمێنتیکی بۆ نەنوسرێت.\nئێستە ئیسلام بە دەستی هەندێک موسڵمانی گێل و هاوکات دوژمنەکانیەوە ستەمی لێدەکرێت ، سەڵاحەدین بێ دڕکە بۆیە دەتوانن پەلاماری بدەن ، پێویستە وەزارەتی ئەوقاف و یەکێتی زانایان و حزبە ئیسلامیەکان ژیرانە و بێ کردنە دەنگوباس ئەم کورت عەقڵانە تەمبێ بکەن .بەناو موغەکە ئێستەسوکایەتی بە سەڵاحەدین دەکات و دەسەڵاتی نیە و ناتوانێت وەگەرنا تفی لە سەرکردەکانی مێژووی هاوچەرخی کوردیش دەکات،چونکە ئەوان نسکۆیان بەکورد کردو ئەوان ئێمەیان گەڕاندەوە ئامێزی عیراقی عەرەبی !!! پێویستە دەسەڵاتدارانی هەرێم هەموو ڕێکارێک دژی ئەم عەقڵیەتانە بگرێتە بەر .\nپرسیارەکە ئەوەیە ئەگەر ئەم بەناو موغە بەو شێوە دژوێنباران و سوکایەتی کردنە قسەی بەرامبەر مەلا موستەفای بارزانی و مام جەلال و نەوشیروان موستەفا و ئۆجالان بکردایە ،وەیاخود هەر سەرکردەیەکی حزبی کوردی تری بکردایە کاردانەوەیان وەک هەنوکە سارد سڕ دەبوو؟ یا دونیایان لێ دەکردە چەرمە چۆلەکە؟\nئەگەر مەلایەکی موسڵمان باسی ئەوەی بکردایە لە دینی زەردەشتیەتدا بۆئەوەی لە ژنەکەت جیا بیتەوە دەبێت باری پشتی گوێدرێژێک باڵی مێش کۆکەیتەوە ئەنجا دەتوانیت تەڵاقی بدەیت!!!!!،نەدەدرایە دادگا بەناوی سوکایەتی بە بیروباوەڕو سیمبوڵەئاینیەکان؟\nبۆئەوەی ئاشتی کۆمەڵایەتیمان پارێزراو بێت و کاردانەوەی شەقامی عاتیفی موسڵمانانی وەدودا نەیەت ، پێویستەو دەبێت ڕێکاری پێویست بگیرێتە بەر بۆ پایانێک بۆ ئەم بێسەرو بەریە.


بەرهەم عەلی 05/12/2021\nسەردەمی رژێمی بەعس، عەرەبە بەعسییەكان بە جاشە كوردەكانیان دەگوت: (فرسان! یان فورسان)، جا وشەی (فرسان) لە زمانی عەرەبیدا كۆی (فارس)ە، فارسیش بە كوردی واتە (سوار یان سوارە) واتە سوارچاك یان ئەو كەسەی سوارەی ئەسپە، ئەمە هەمووی بۆ ئەوە بوو كە ناسناوی (جاش) لە كوردە چەكدارە جاش و خۆفرۆشەكان بكەنەوە، منیش لێرەدا ناوی (شاسوار عەبدولواحید)م وەرگێڕاوە بۆ عەرەبی و بە رێكەوت بووە بە (ملك الفرسان) بە رێنووسی كوردییش دەنووسرێ (مەلیكول فورسان) واتە بە مەفهوومی بەعس، شاجاش یان شای جاشەكان!\nشوكور بۆ خوا لە سەردەمی رژێمی بەعسدا، ئەم شاسوار عەبدولواحیدی حازریە، نەبووبووە پیاوێكی كامڵ لە رووی تەمەنەوە، خوا رەحمی بە گەنجانی كوردستان كرد كە لە ساڵی ١٩٩١ەوە خۆری بەعس لەم بەشەی كوردستان ئاوا بوو، دەنا بەپێی رەفتارەكانی ئێستای بێت، ئەگەر ئەوكات لەم تەمەنەی ئێستایدا بوایە، ئەو شاسوار عەبدولواحیدە، شاجاش و سیخووڕێكی بەعسیی لێ دەردەچوو، ئاوی لێڵ نەدەكرد. ئێستا لەبری پاشناوی (سەرۆكی جووڵانەوەی نوێ) دەبوایە پێشناوی (رەفیق)ی بۆ زیاد بكرایە و بمانگوتایە: (رەفیق شاسوار).\nتۆ بزانە، خەڵك جاران دەبووە جاشی دیكتاتۆرێكی وەكوو سەدام، ئەو سەدامەی بە شەڕ و شەڕانگێزی و تیرۆر و خوێنڕێژی و سەركوتكردن، شەرق و غەربی دونیای هەراسان كردبوو، ئەو سەدامەی هەر كە هاتە سەر حوكم، دەستی كرد بە شەڕ تا ئاوەو ئاویش چوو هەر لە شەڕدا بوو، جا قوربان جاشی جاران جاشێتیی بۆ پیاوێكی وەكوو سەدام دەكرد، بەڵام شاسوار عەبدولواحید و پەرلەمانتاران و خەدەم و حەشەمەكەی، ئێستا بوونەتە جاشی پیاوی وەكوو قەیس خەزعەلی و حەسەن پلاییس و ئەمسالەكانیان، بۆیە كە شاسواری (مەلیكول فورسان)مان بینی دەبێ لە جێی خۆمانەوە تەحییە بۆ جاشی جاران بكەین!\nسەرنج لە شتێكی تر بدەن، جاران دز لە شەوی ئەنگوستەچاو و بە جلوبەرگی رەش و بە سەر و رووخساری دەمامكدارەوە، بە لایتێكی قەڵەمیی بچووك و جووتێ پاتەی لاستیكەوە بۆ ئەوەی دەنگی نەیەت! دەچووە دزی، جا چاوەڕێی دەكرد تا خێزانەكە لە ماڵ نەدەمان و ماڵەكە چۆڵ دەبوو، ئەوجا كاكی دز دەچوو، پارچە زێڕێك، یان تەلەڤزیۆنێك یان رادیۆیەك یان ربەیەك برنج و ساوەر، یان ئالێری تەلەڤزیۆنێكی لە سەربانی ماڵەكە دەدزی، كەچی ئێستا شاسوار عەبدولواحید، بە رۆژی رووناك و بە بەرچاوی هەموو خەڵكەوە ملیۆنان دۆلاری هەزاران خاوەن پشكی چاڤی لاندی دزیوە و یەك دیناری دزراویش بۆ خاوەنەكانی ناگێڕێتەوە، ئنجا شەو رۆژ لەسەر شاشەوە قسەی زل دەكات، لەوەش كۆمیدیتر ئەوەیە هێشتا ئەو بەو پاشەڵەوە باسی دزی دەكات! بۆیە هەر جارێك كە شاسوارمان بینی دەبێ بڵێین: دزەكانی جاران هەزار سڵاوتان لێ بێت، ئای ئێوە چەند خەڵكانێكی دەستپاك و ئەمین بوون!\nدیقەت لە شتێكی تر بدەن، جاران خەڵك بە هەزار شەرم و تكا و رجاوە، بڕێك پارەی بە قەرز لە خاوەن قەرزێك وەردەگرت و وەعدی دەدا بە خاوەن قەرزەكە ئەمما وەعدی پیاو! كە لە فڵانە رۆژ یان فڵانە مانگ قەرزەكەی دەداتەوە، ئیدی كە وادەی گێڕانەوەی قەرزەكە بهاتایە و یارۆی قەرزدار نەیتوانیایە قەرزەكە بداتەوە، نەك هەر لە شەقام و بازاڕ و بۆنەكاندا، تەنانەت ئەگەر لە تەلەڤزیۆنیشدا خاوەن قەرزەكەی ببینیاتەوە، لە شەرم و تەریقیدا حەوت كۆڵان خۆی لە دیداری خاوەن قەرز دەشاردەوە، چونكە قەرزداری جاران شەرم و حەیای هەبوو.\nبەڵام ئەم شاسوار عەدولواحیدە لە زەمانی سەرۆك وەزیرانیەكەی بەرهەم ساڵحەوە، بڕی ٤٠ ملیۆن دۆلاری لە حكوومەتی هەرێمی كوردستان قەرز كردووە، نەك هەر قەرزەكە ناداتەوە، بەڵكوو هیچ شەرم و حەیا نایگرێ و دێ حزب دادەمەزرێنێ و تەلەڤزیۆنی نوێ دەكاتەوە، بەشداریی هەڵبژاردن دەكات و خۆی وەك فریادڕەس دەناسێنێ و باسی گەندەڵی و قەرزاریی خەڵكی تر دەكات، ئاخر بۆیە كاتێ شاسوارمان بینی، دەبێ قەرزدارەكانی جاران ماچباران بكەین و پێیان بڵێین: ئای قەرزدارانی جاران، ئێوە چەند خەڵكێكی بەحەیا و بەحورمەت بوون!\nئێستاش سەرنج بدەن، بزانن كام میدیای عەرەبیی شۆڤێنی و كام میدیای وڵاتی داگیركەر و كام میدیای حەشد و داعش، بە درێژایی ئەم ساڵانەی رابردوو، هێندەی میدیاكەی شاسواری مەلیكول فورسان، دژی پێشمەرگە و دژی كەسوكاری شەهیدان و دژی مافە رەواكانی خەڵكی كوردستان و دژی هەموو شتێكی باشی كوردە؟ میدیایەك كە هەمبەر خیانەتی ١٦ی ئۆكتۆبەر و تەسلیمكردن و فرۆشتنی نیوەی خاكی كوردستانی باشوور فززەی لێوە نەهات، كەچی لە شەڕی پردێ بۆ داگیركردنی هەولێر، بووبووە دەمڕاست و وتەبێژی حەشدی شەعبی و هێزە داگیركەرەكانی تر.\nمیدیایەك كە دەهۆڵی بۆ داگیركردنی هەولێر و كوردستان لێ دەدا، ئەو میدیایەی كە لە شەڕی دژ بە داعشدا، شەوانە رۆژ خەڵكانێك لە شاشەكانیەوە پێشمەرگەیان بە (كۆیلە) ناو دەبرد، ئێستا خاوەنی ئەو میدیایە كە شاسواری مەلیكول فورسانە كە بە هەموو تەمەنی خۆی و ماڵبات و خەدەم و حەشەم و شەللاتیەكانی دەوریەوە، یەك تەقەی خۆشییان نەكردووە و خودی خۆشی جگە لە دزی لە خەڵك و دادۆشینی سلێمانی، یەك تنۆك عارەقی بۆ كوردستان نەڕشتووە، ئێستا بەدەم باسی كێشەی خەڵكی ناوچە كوردستانیە داگیركراوەكانەوە، هەرچی قسەی ناشرینە بە هێزی پێشمەرگەی كوردستانی دەڵێت، ئەگەر داوودەزگای جێبەجێكار و یاسایی كوردستان، ئیدی لە دادگا شاسوار بە سزای یاسایی خۆی نەگەیەنن لەپای ئەو هەموو دزی و تاوانە، من بەشبەحاڵی خۆم گومانی زۆر لە هەوڵەكان بۆ سەروەربوونی یاسا دەكەم.


کامیان هۆکاری به خته وه رین ؟؟بابه تێکی جوان\nموضوع: کامیان هۆکاری به خته وه رین ؟؟بابه تێکی جوان\nکه ده‌روونى ئازار ده‌دات. به‌شێوه‌یه‌کى ناڕاسته‌وخۆ گوزارشت له به‌تاڵکردنه‌وه‌ى ده‌کات، ده‌روونزانى له‌رێگاى لێکۆڵینه‌وه و توێژینه‌وه‌ى مه‌یدانى ئه‌وه‌ى سه‌لماندوه که ئه‌و که‌سانه‌ى بۆ ماوه‌ى چاره‌که سه‌عاتێک میوانیان ده‌بێت و پێده‌که‌نن وه‌کو ئه‌وه وایه که بۆ ماوه‌ى(2) سه‌عات وه‌رزشیان کردبێت، به‌لآم ده‌روونزانى کۆمه‌لآیه‌تى کاتێک چه‌مکى به‌خته‌وه‌رى شی ده‌کاته‌وه جیاى ده‌کاته‌وه له‌موفره‌داتى پێکه‌نین و زه‌رده‌خه‌نه‌و گاڵته‌وه گه‌پ، به‌ڵکو به‌خته‌وه‌رى بریتییه له گونجان و باوه‌ڕ به خۆبوون و قه‌ناعه‌ت هێنان به‌و ژیانه‌ى که هه‌ڵیبژاردووه و یه‌کێک له خه‌وه به‌رده‌وامه‌کانى مێشکى بووه . به‌خته‌وه‌رى هێلێکه هه‌رگیز بیر له ڕابردوو ناکاته‌وه، به‌ڵکو بناغه‌ى دوارۆژ و ئاسۆیه‌کى فراوانه . ئه‌میش هاوسه‌نگى ژن و پیاو ده‌بێت، پێش هه‌موو شتێک له رووى ده‌روونى و ره‌وشته‌کان که بریتییه له جیهانى ناوه‌وه‌ى هه‌ردووکیان، واته به‌خته‌وه‌رى له‌وه‌وه ده‌ست پێده‌کات که هاوسه‌نگى له ده‌روونى هه‌ردوولا دروست بکرێت، به‌لآم فاکته‌رى ئابوورى و جوانى ..هتد ئه‌مانه فاکته‌رى رۆژانه‌ن و ته‌نیا زه‌رده‌خه‌نه دروست ده‌که‌ن واته به‌خته‌وه‌رى کاتى ، لێک حاڵى بوون و لێک تێگه‌یشتن له ناخه‌وه ده‌مانگه‌یه‌نێته به‌خته‌وه‌رى هه‌میشه‌یی، وه‌کو ئه‌رستۆ ده‌ڵێت : به‌خته‌وه‌رى له لۆژیکه‌وه دێت که به هۆى به‌کارهێنانى عه‌قڵه‌وه دێت، هه‌روه‌ها سمینواز ده‌ڵێت : به‌خته‌وه‌رى بریتیه له پاکى و به‌هێزى و ملکه‌چ بوون بۆ حه‌زو و ئاره‌زوو ،هه‌روه‌ها ئه‌ریک فڕۆم ده‌ڵێت:به‌خته‌وه‌رى گه‌وره‌ترین داهێنراوى ده‌ستکه‌وتى مرۆڤایه‌تیه ئه‌مه‌ش ئه‌زموونێکه بۆ که‌سایه‌تى تاک له‌سه‌ر رامان به‌رامبه‌ر جیهانى ده‌ره‌وه. به‌لآم ده‌رونزانه‌کان ده‌ڵێن : هونه‌رى ژیان و هونه‌رى به‌رده‌وامبوونى خێزان "به‌خته‌وه‌رییه"، ئه‌م به‌خته‌وه‌رییه‌ش به چالاکى و پێوه‌ندى دڵسۆزى له‌گه‌ڵ خۆت و خه‌ڵکدا جوان ده‌بێ\nالموضوع الأصلي : کامیان هۆکاری به خته وه رین ؟؟بابه تێکی جوان // المصدر : منتدياتحلبجةنت // الكاتب: ROZHGAR\nموضوع: رد: کامیان هۆکاری به خته وه رین ؟؟بابه تێکی جوان\nالموضوع الأصلي : کامیان هۆکاری به خته وه رین ؟؟بابه تێکی جوان // المصدر : منتدياتحلبجةنت // الكاتب: ibn islam\nکامیان هۆکاری به خته وه رین ؟؟بابه تێکی جوان , کامیان هۆکاری به خته وه رین ؟؟بابه تێکی جوان , کامیان هۆکاری به خته وه رین ؟؟بابه تێکی جوان ,کامیان هۆکاری به خته وه رین ؟؟بابه تێکی جوان ,کامیان هۆکاری به خته وه رین ؟؟بابه تێکی جوان , کامیان هۆکاری به خته وه رین ؟؟بابه تێکی جوان\nإذا وجدت وصلات لاتعمل في الموضوع او أن الموضوع [ کامیان هۆکاری به خته وه رین ؟؟بابه تێکی جوان ] مخالف ,, من فضلك راسل الإدارة من هنا


شه‌ریف هه‌ژاری: تكایه ـ دۆناڵد ترامپ به كه‌م مه‌گرن. – WTARIKURD\nنه‌فامی ئه‌وه‌یه: زۆرێك له قه‌ڵه‌م به‌ده‌سته‌كانی كورد گاڵته‌ی پێ ئه‌كه‌ن!\nزۆر قه‌ڵه‌م به‌ده‌ستی كورد، به‌تایبه‌ت ڕووناكبیره دید – رۆژاواییه‌كانی كورد و، به‌تایبه‌تر زۆر ڕووناكبیری ده‌ركه‌وتووی ناو بزووتنه‌وه‌ی گۆڕانیش، له ده‌یان بابه‌تیان دا ( گاڵته ) به دۆناڵد ترامپی كاندیدی پارتی كۆمارییه‌كان ئه‌كه‌ن و، به نه‌زان له قه‌ڵه‌می ئه‌ده‌ن. بابه‌تی وایان هه‌یه كه نووسه‌ره‌كه زۆر ده‌ركه‌وتووشه له كوردستاندا، كه‌چی دۆناڵد ترامپ به نه‌فامترین كاندیدی مێژووی ئه‌مریكا ئه‌خاته‌ڕوو .\nئیدی من ده‌زانم، مێشكی كورده حه‌یاته‌كه، كه پێوه‌ره خودییه‌كانی دژ به كه‌سێك بوو، هه‌تا ماوه له دژی ده‌نووسێت.\nنووسه‌رانی ئێرانی زۆر دژی دۆناڵد ترامپ ئه‌نووسن، به‌ڵام كورد بۆ ؟ ئایا هه‌ر له ژێر كاریگه‌ری نووسه‌ره ئێرانییه فارسیسته‌كاندا وا ده‌نووسن ؟\nترامپ به كه‌م مه‌گرن، دۆناڵد ترامپ له هه‌رچی سه‌ركرده‌ی كورده توانای ئارگیۆمێنت ( مشتومڕ) ی زیاتره، توانایه‌كی سه‌یری له پلانی ئابوری سه‌رمایه‌داری دا هه‌یه، به‌ڵام شێوازی قسه‌كردنی كه‌مێك بازاڕییه.\nئه‌وه‌تانێ، گه‌وره‌ترین سیناتۆری كۆمارییه‌كان، كه پێشتر دژی دۆناڵد ترامپ بوو، ئێستا پشتیوانی بۆ دۆناڵد ترامپ ده‌ربڕیووه، كه ئه‌ویش سیناتۆر (تێد كرووز)ه.\nتێد كرووز، باش دۆزی كورد ده‌ناسێت، یه‌كێكه له سه‌رسه‌خترین سیناتۆره كۆمارییه‌كانی دژ به سیاسه‌ته‌كانی ئێران.\nتێد كرووز، له ململانێی پاڵاوتنی سه‌رۆكایه‌تی پارتیی كۆمارییه‌كاندا به دۆناڵد ترامپ دۆڕا، دواتر له كۆنگره‌ی كۆمارییه‌كان و له هه‌موو هه‌نگاوه‌كانی دا دژ به دۆناڵد ترامپ وه‌ستایه‌وه، كه ئه‌وه‌ش گورزێكی كاریگه‌ری له جه‌ماوه‌ری دۆناڵد ترامپ دا. به‌ڵام له دوو ڕۆژی ڕابردوو دا كه پشتیوانی بۆ دۆناڵد ترامپ ده‌ربه‌ڕیووه، ئه‌وا كێرڤی جه‌ماوه‌ری دۆناڵد ترامپ له زیادبوون دایه و ئه‌گه‌ری ده‌رچوونیشی هه‌یه.\nئێستا ته‌نها خێزانی بۆش و چه‌ند سیناتۆرێكی كه‌م ماون، كه پشتیوانی بۆ دۆناڵد ترامپ ده‌رببڕن.\nتێێد كرووز، دوو ڕۆژ پێش ئێستا، له یه‌كێك له به‌دوواداچوونه‌كانی دا، فه‌زاحه‌تێكی گه‌وره‌ی ئۆباما و جۆن كێری ده‌رخست، كه ئه‌ویش ئه‌وه‌بوو: ئۆباما و جۆن كێری به‌بێ ئه‌وه‌ی ڕاوێژ به وه‌زیری به‌رگری ئێستای ئه‌مریكا (ئاشتن كارته‌ر) و جه‌نه‌راڵ جۆزیپ دانفۆرد و ڕاوێژكارانی ئاسایشی نه‌ته‌وه‌یی بكه‌ن، ئه‌وا بڕی 400 ملیۆن دۆلاریان به كاش داوه‌ته‌وه به ئێران، كه ئه‌مه یه‌كێكه له گه‌وره‌ترین كاره بێ سه‌روبه‌ره‌ییه‌كانی ئۆباما، به‌بێ ئه‌وه‌ی پرس به وه‌زاره‌تی به‌رگری و ڕاوێژكاره‌كانی ئاسایشی نه‌ته‌وه‌یی و جه‌نه‌راڵه گه‌وره‌كان بكات، ئه‌نجامی داوه.\nبۆیه تكایه دۆناڵد ترامپ به كه‌م مه‌گرن، به‌تایبه‌ت كاتێك له ئێستادا تێد كرووز بووه‌ته پشتیوانیی و به ئاشكرا ڕایگه‌یاندووه كه ده‌نگ به ترامپ ئه‌دا و ده‌نگیشی بۆ كۆئه‌كاته‌وه !\nنازانم ڕووناكبیرانی زۆر ده‌ركه‌وتووی كورد، به‌بێ به‌دوواداچوونی وردی ئه‌كادیمییانه، چۆن هه‌ڕه‌مه‌كییانه له چه‌ندین ستوونی ڕۆژنامه‌كانی ئاوێنه و هتد، ته‌شه‌ری گاڵته‌ئامێز له باره‌ی دۆناڵد ترامپه‌وه ئه‌نووسن!؟ به دڵنییاییه‌وه، ترامپ هه‌ر هیچ نه‌زانێت، به قه‌ده‌ر زۆرێك له پسپۆڕانی ئابوری كورد عه‌قڵی ئابوری هه‌یه و، ته‌نها ڕه‌خنه‌ش لێی له شێوازی ده‌ربڕینییه‌تی، نه‌وه‌ك توانای عه‌قڵی ئابوری و ئینجا سیاسییه‌كه‌ی.


سەعید ناشید: دوو ڕویی ئاینى. – WTARIKURD\nسەعید ناشید: دوو ڕویی ئاینى.\nله‌ئاماده‌کردن و به‌رچفه‌کردن/ عوسمان عومەر\nپێش ئه‌وه‌ی وورتاره‌که‌ی بخه‌مه ڕوو پێویسته خوێنه‌ری به‌رێز بزانێ سه‌عید ناشید کێیه؟ ئه‌م وتاره‌ی سه‌عید ناشید له‌ساڵی 2019 نوسراوه‌و له‌پێگه‌ی ساحه‌ی تحریر بڵاو کراوه‌ته‌وه‌و بەرچاوم کەوت و، به‌گرنگم زانی بەهەندێ دەستکاریەوە بخرێته به‌ردیدی خوینه‌رانی ئازیز. چونکە دیارە بارودۆخەکە لاى ئەوان و خۆشمان وێکدەچێ.\nسه‌عید ناشید له‌دایک بووی ووڵاتی مه‌غریبه و له 15ی شوباتی سالی 1969 له‌دایک بووه… لێکۆله‌رێکه له‌بواری نوێگه‌ری ئاینی دا کار دەکات له‌گرنگترین کاره‌کانی التداوي بالفلسفة، الحداثة والقرآن، دليل التدين العاقل. چەند جارێ دراوەتە دادگا، کۆتا جار سەرفرازانە دادگا نەیتوانى هیچى لەگەل بکات و ئازاد کرا.\nسەعید ناشید نوسیویەتى:\nدووڕوویی ئەوەیە، کە هۆی نەهامەتی و کارەساتەکانمان بگێڕینەوە بۆدورکه‌وتنه‌وه‌مان لەخودا، لەگەڵ ئەوه‌ی ئێمه زیادترین گه‌لانی سه‌رڕووی زه‌وین که‌باوه‌ڕمان به‌بونی خودا هه‌یه‌و ده‌یپه‌رستین، یان هۆی سەرنەکەوتنمان هی ئەوەبێت کە ژنەکانمان ڕووتن، لەگەڵ ئەوەی کە ژنانی ئێمە لەهەموو ژنانی ئەم سەرزەمینە داپۆشراوترن. تۆ بلێى توڕەیی خودا لێمان بە هۆی ئەوانەوە بێت؟\n• هەر بە هەمان لۆژیک مانای وایە پێشکەوتنی ئەمریکاو ئەوروپا، هی ئەوەیە کە خودا لێیان ڕازییە، بۆیە نیعمەتی خۆی بە سەردا باراندون و نەبێ بارانى تا نوێژە بارانە بکرێ ولەبەرخودا بپاڕێنەوە؟\n• دووڕوویی ئەوەیە، کە چاکیش بزانی و بە ژمارە لەبەردەست بێت، کە ئەو کۆمەڵگایانەی، کە ئایین تێیدا زاڵە، گەندەڵ ترینن لە بەڕێوەبردن دا، زۆرترین بەرتیلی تیایە لە دەزگا دادوەرییەکان دا، درۆزن ترینن لە سیاسەت دا، پێشێل کارترینن لە مافی مرۆڤ دا، زۆرترین سوکایەتی و دەست بۆ ئافرەت بردنی تیایە، زۆرترین دەست درێژى کردنەسەر مندالى تێدا چاوپۆشى لێبکرێ، بەرۆژى رووناک کچ وژن لەسەر شەرەف بکوژرێن, بەرؤژى ڕووناک دزى لە قوتى خەلک بکەیت و کەچی بێیت و پێمان بلێى هۆی گەندەڵی ڕەوشتە، هی ئەوەیە ئایینتان لاوازە.\n• دووڕوویی ئەوەیە، کە ببینی لە ئەفغانستان و پاکستان و میسر، ڕێژەی جاڕسکردن و سەرڕێ پێگرتنى ژنان بگاتە 90٪، کەچی بڵێی هۆی دەست بۆ بردن، جلی ژنانە.\n• لەو دووڕووییە خراپتر تر نییە، داوای جێبەجێکردنی شەریعەت بکەی لە وڵاتەکەت دا، بەڵام خۆت کۆچ بکەی بۆ وڵاتێکی عیلمانى و کافر ولەوێ بژیت.\n• لەو دووڕووییە ریسوایی تر نییە، کە داوای زۆرکردنی مادەی ئیسلام لە بەرنامەی خوێندنا بکەیت، کەچی مناڵەکانت لە خوێندنگەی فەرەنسی و ئەمریکی و بەریتانی بخوێنێ.\n• دەبێ لەوە دووڕوویی ترو بێنرختر هەبێ، ئاڵای ئەمریکا بسوتێنی، لە بۆنەبێ بۆنە، بەڵام لەولاشەوە لە سەرەی درێژی، بەردەم باڵوێزخانە و کونسلخانەکانى دا بوەستابیت بۆ ڤیزەی ئەو وڵاتە.\n• دووڕوویی مانای ئەوەیە، گوێ بە گەندەڵی و خۆدزینەوە لە باج نەدەیت، چاو لە گەندەڵی دادوەری بنوقێنی، بەبەرچاوتەوەگەندەڵی دامو دەزگاى خوێندن، تەندروستی، سەربازی، ئاسایش و… تاد، گەندەڵی وهێنانى کالا و دەرمانى خراپ و ساختە و ساغ کردنەوەى لەبازارەکان، ئەى گەندەڵی ئەوەنییە ڕێگا بەمافیای تلیاک وقاچاخی بدرێ هى خۆشت بێ بیگرى و بیفرۆشیتەوە،کەچی هەندێ بێن وبلێن تاوانى گەندەڵی تەنورەی کورتی ژنانێکە، یان دوان کە یەکتریان ماچ کردووە و رەخنە لە پەیکەرەکەیان بگیرێ و بشکێنرێ ئەى گەندەلى چییە کە تۆ پارەى دزراوى ئەم میلەتە سپى بکەیتەوەو مارکێت و بازارى گەورەی پێ دروست بکەى …. دووڕویی …. دووڕویی … دوڕوییەکان هێندە زۆرن نایەنە ژماردن.\nدووڕوویی ئەوەیە، کە ببینی ئەنجێلا مێرکل خۆشگوزەرانی بۆ خەڵکەکەی دابین بکات، تێرێزا مای، سەرۆکایەتی بەریتانیا بگریتە دەست، زۆر ژنانی تر ببینی کە دەسەڵاتیان بە دەستە لە وڵاتەکانیان لە ئەوروپا، ئەمریکای باکوورو باشوور، ئوسترالیا، و ڕۆژهەڵاتی ئاسیا، سندوقى دراوی نێودەولەتی، دادگای نێودەوڵەتی، ژنان وەزیری بەرگری بن لە نەرویج و سوید و هۆڵەنداو ئیسپانیا و یابان، کەچی بڵێی ژن بە کەڵکی کاری گشتی نایەت.\nدووڕوویی ئەوەیە، کە هەموو ژنانی جیهان، بەکەم ئەقڵ و دین، بە عەورەت و فیتی شەیتان و داری دۆزەخ بزانی، کەچی بەهەشت لە ژێر پێی دایکتا بێت.\nدواکەوتنمان بەهۆی ئەوەوە نییە کە لە دین دوورین،، وڵاتە پێشکەوتووەکان بێدینن، بەڵام هۆی دواکەوتنمان، ئەوەیە، بە دوای هۆکانی پێشکەوتن دا ناگەڕێین رۆچوونمان هی گەندەڵیمانە، هی گەندەڵی سەرکردەکانمانە، کۆنەپەرستیمان دووری خستوینەتەوە لە زانست و فێربوونی زانستی، نەهامەتیمان هی ئەوەیە وا دەزانین خودا بەس هیدایەتى ئێمەی داوە!.\nئەگەر کافرێک و باوەڕدارێک خۆیان فرێ دەنە دەریاوە، ئەوە ڕزگاری دەبێت کە مەلە دەزانێ، چونکە خودا خەڵكی جاهیلی بە دڵ نییە.\nدووڕوویی ئەوەیە بترسی لە گوتنی ڕاستی، لە ئاستی نادادی دا قڕوقەپ و ملکەچ بیت.\nئه‌ی ئه‌وه دوو ڕوویی ئێردۆغان نییە کەکردویه‌تی ودەیکات ده‌رحه‌ق گه‌لی کورد له‌باکورو له‌ڕۆژئاڤا وباشور ده‌ستێکی به‌قورئانه‌وه‌و ده‌سته‌که‌ی تریشی ئاگرو ئاسن باراندنه به‌سه‌ر خاکی باشور و ڕۆژئاڤا.. ئه‌ی ئه‌وه دوورویی ئاینی نییه که‌هه‌ندێ بۆ غه‌زه قوڕیان ده‌پێوا که چی تورک چه‌ندین داری سه‌دساڵه‌ی ئه‌و خاکه‌ی ئەوان له‌سه‌ری دەژین و هەواکەى هەڵدەمژن وورته‌و چرپه‌یه‌کیان لێوه نەهات، چونکه ئیخوانیەو ده‌چێته نوێژی ڕیایی جومعه‌و جه‌ماعه‌ت.


لێکۆڵینەوە نوێیەکان دەیسەلمێنن؛ گشت مرۆڤەکان تەنها لە ڕێگای دوو کەسەوە هاتوونەتە دنیا | پایگاه اطلاع رسانی اصلاح\nڕاڤه‌ی شیعره فارسییه‌كانی مه‌حوی (768)\nلێى ماکمانۆس(LEIGH MCMANUS)\nد. ئازاد عەلی ئیسماعیل\nئەم بارکۆدانە، یان پارچە وردانەى DNA، کە لە دەرەوەى ناوکى خانە زیندووەکان هەن، ئاماژە بەوە دەکەن کە نەک تەنها مرۆڤ لە یەک جووت بوونەوەر هاتوون، بەڵکوو نۆ لە دەی جۆرەکانى ئاژەڵانیش بە هەمان شێوەن.\nستۆکل(Stoeckle)و تێلەر ( Thaler) ئەو دوو زانایە بوون کە تۆژەرى سەرەکى بوون لەم لێکۆڵینەوەیە، گەیشتنە ئەو دەرەنجامەى کە لە سەدا نەوەدی گشت ئاژەڵەکان کە ئێستا زیندوون لە دایک و باوکێکەوە هاتوون کە تا ڕادەیەک لە هەمان کاتدا دەستیان بە زاوزێ کردووە، کەمتر لە ٢٥٠ هەزار ساڵ پێش ئێستا، ئەوەش گومان دەخاتە سەر شێوازەکانى پەرەسەندنى مرۆڤ.\nتێلەر دان بەوە دا دەنێ کە: "ئەم دەرەنجامە زۆر سەرسوڕهێنەرە و بە هەموو توانایەکم هەوڵم دا دژى بجەنگێم". ئەم ڕاپۆرتە تازەیە بەشێکى وەرگیراوە لەو ئەنجامە نائاساییانەى کە زانکۆى ڕۆکفێلەر و زانکۆى بازل پێى گەیشتوون سەبارەت بە پەرەسەندنى مرۆڤ. ئەم تۆژینەوەیە بە سەرکردایەتى تۆژەرى هاوبەش مارک ستۆکل و دێیڤید تێلەر لە زانکۆى بازل لە سویسرا. ئەم دوو تۆژەرە گەڕان لە ناو (زانیارییەکى زۆر) کە داتابەیسێکى بۆماوەیى کە لەسەر ئاستى جیهان بەخێرایى گەشە دەکات وپ ێداچوونەوەیان کرد بە تۆژینەوەیەکى زۆر سەبارەت بە بیردۆزى پەرەسەندن، کە هی داروین یەکێکیانە.\nدکتۆر ستۆکل دەڵێت: لەو کاتەدا کە مرۆڤەکان جەختێکى زۆر لەسەر جیاوازى تاک و گروپەکان دەکەن، وێدەچێ پێویست بێت کاتێکى زیاتر بەسەر ببەین لە وردبوونەوە لەو ڕێگایانەى کە ئێمەى مرۆڤ و گشت جیهانى ئاژەڵ، لە یەک دەچن.\nئەم دەرەنجامانە بەشێکى گرنگى ئەو مەتەڵەیان ڕوون کردەوە، کە بۆچى؟ بۆ ئەوەى ژیانى مرۆڤ سەرلە نوێ دەست پێ بکاتەوە پێویستمان بە تا ڕادەیەک کاتێکى کورت بوو، بە تایبەتى لەو کاتەوە، کە دوا لەناوچوون، لەناوچوونى دایناسورەکان بوو ٦٥ ملیۆن ساڵ پێش ئێستا.\nئەمەش ئەگەرى بوونى پرۆسەیەکى ناوەکى پەرەسەندنى مرۆڤ دێنێتە ئاراوە کە ئێمە تێک دەچین و دەمرین و پێویست دەکات لە سفرەوە دەست پێ بکەین. ئەوەى مایەى سەرسووڕمانە ئەوەیە کە ئێمە نەک تەنها هاوشێوەى مرۆڤەکانى ترین، بەڵکوو هاوشێوەى جۆرەکانى تریشین. جێسى ئۆسۆبێل، بەڕێوەبەرى بەرنامەى ژینگەى مرۆڤ لە زانکۆى ڕۆکێفێلەر دەڵێت : "ئەگەر کەسێک لە هەسارەى مەریخ دابەزێتە سەر زەوى وکۆمەڵێک کۆتر ببینێت و کۆمەڵێک مرۆڤ، یەکێکیان لەوى تریان جیاوازتر نابینێت بە پێى پێوەرە سەرەکییەکانى مایتۆکۆندریا لە DNA. لە درێژەى قسەکانیدا، دکتۆر ستۆکل دەڵێت: "کەلتور، ئەزموونى ژیان و شتى تر، وا دەکات کە خەڵک زۆر لە یەکتر جیاواز بن، لە ڕووى بنەماى بایۆلۆجییەوە ئێمە وەک باڵندەین".\nمایتۆکۆندریاى DNA، کە لەم تۆژینەوەیە پشکنینى بۆ کرا ئەوە بوو، کە کام لە دایکەکان لە نەوەیەکەوە بۆ نەوەیەکى تر گوازراوەتەوە، کە ئەمەش نەبوونى تایبەتمەندى مرۆڤ پیشان دەدات. دکتۆر ستۆکل دەڵێت: "لەوانەیە بیرمان لەوە کردبێتەوە کە بە هۆى زۆرى ژمارەى دانیشتوان و دابەشبوونى فرەوانى جوگرافی، مرۆڤەکان زیاتر جیاوازى بۆماوەییان هەبێت بە بەراورد بە جۆرەکانى ترى ئاژەڵان. بە لایەنى کەمەوە، سەبارەت بە مایتۆکۆندریاى DNA، وا دیارە کە مرۆڤەکان لە ڕووى جیاوازى بۆماوەیی لە نێوان نزم تا مامناوەندن.\nهەندێ لایەنى ئایینى بە هەڵە لەم تۆژینەوەیە تێگەیشتبوون، پێیان وا بوو ماناى ئەوەیە، کە ئێمە هاتووینەتە بوون بە شێوەى تەقینەوەیەکى مەزن لە ڕووى زاوزێییەوە نزیکەى ١٠٠ هەزار ساڵ پێش ئێستا، بەڵام لە ڕاستیدا ئەنجامەکان ئاماژە بەمە ناکەن. ئەنجامەکانى تۆژینەوەى ستۆکل و تێلەر ئاماژە بەوە دەکەنکە جۆرى ئێمە پێویست بوو خۆى تازە بکاتەوە، زیاتر لەوەى کە پێشتر بیرمان لێى کردبۆوە، ئەوەش بە هەماهەنگى لەگەڵ گشت ئاژەڵەکانى تر.


#shexakan - Instagram photos and videos | WEBSTAGRAM\n●☆●♧ @m4tkoo •▪●☆●😔😞\nAd: # @s1ko0 😭😢\n■ #Sopas_bo_bajdarya_ta 😍✔ dlemnnn😫😫 -----------------------------------◆ ۩▬●●•٠ . لايك و كومينت خزمه ته كا بي سنور😍❤ #زاخو #دهوك #كورد #كوردستان #مسابقات #بوس #اربيل #سليماني #سيميل #كركوك #ريكلام #فولو #shexakan#dessert #desserts #deseertporn\n●☆●♧ @s1ko0 •▪●☆●😔😞\nتکایە ڵایک و کۆمێنت بکەن پەیجەکە خەریکە دادەخرێ\nکــەجـــوانـــە هـاورئیـانت تـاگ بـکە✔ ⬇⬇⬇⬇⬇⬇⬇⬇⬇⬇⬇⬇\n😝☟☟ بەلایکو کۆمئنتەکانتان\nهه‌موو جۆرە پۆستئک دەکەین🎭\nئامانجمان دل خۆشی ئیوەیە ✔\n#follow4follow #like4like #kurdboy #kurdishstyle #kurdish #sulaymaniyah #shexa_f3lchi #shexakan #cousin #nice #happy ...\nLagal aw amoza dlam 😍😍😍\nشاری شاران 😍😍💜#پیدام🍃\nشامی گیان گیراوە ،،😭 #پیدام🍃\nدەس و بردێکی لێ بکە 7 برا ،،😎#پیدام🍃 ☟☟☟☟☟ #shexakan\nهەی شەیتان ،،،😜 #پیدام🍃\nبۆکانی گیان 😍😍😙😙💜#پیدام🍃\nپێناسە کردنی تەنها لای خوایە ،،😍😙💞🌹🍃#پیدام🍃\nلەگەڵ ڕێزم لە هەندێک حاڵەت بێ ئە قڵی خۆتانە ، ئەمە هەزار جار بڵێین ڕەسمی خۆتان پۆست بکەن ئەبن بە فلیم وەڵایی هەر خۆتان بێزار ئەبن ئەونە دایرێکتی قۆڕ و فۆڵۆوی کوڕی بێ ئیش تان بۆ یەت ،،من نەمووتوە پشتی کچان ئە گرم و نازانم چی و چی با دواییش بە ژنانی ناوزەند نەکرێین ،،،بەس وەڵایی عە یبە بۆ هەندێک کوڕ کە کچی فە قیر ماڵ وێرانەکەن ،،ئەوانە ی ئەو کارە ئەکەن حەقە بیانبە سیت لە دووای توێتایەک و بە جادە ی بە شە ستیەکە ی سلێمانیا بیانگێڕیت و دوایی بەرەو لای تانجە رۆ وە پێی لێیە ی لە کۆتاییشا بە پێ لە ناو ئەو خۆڵە تێیان کە وی ،،ببن بە پیاو ئەمە هەزار جار ئینزار کران ،،هەتا بتوانم ملی حە ق ئە گرم نە ک پشتیشی ،برا بچوکتان #پیدام🍃 ☟\nئە وە ی کە خەمی نیە بە ڕای من مرۆڤ نیە ،،👈#پیدام🍃 ☟☟\nچیتان لە مێشکایە بیڵێن ،😎 #پیدام🍃\nزۆر جوانە براکەم،تەمەن درێژ بیت ،✋👍،،،،،،عە گ ڕەبی دەم نەیە ی بە یەکا ،,,🍆🍆#پیدام🍃\nساتێک بۆ ئەوانەی لە کۆمێنت ئەنووسن مدم ،😂😂بملە .*#پیدام🍃\n#shexakan #shexakan #shexakan\n#shexakan #shexakan #shexakan #shexakan\nباشە کاکە ,ئەوەش بەزمی خوێندن ،،🍆😂😂😂🙉\nتێبینی :ئامۆزای کوڕەکە ش ناوی ئۆفسایدە .،😉😂😂🍆🍆


هۆشیاری سیاسی تاكی كورد – رۆژنامه‌ی خه‌بات\nهۆشیاری سیاسی تاكی كورد\nله ته‌مموز 2, 2020\nلە ساڵانی هەشتاكان دا چەند دراما و شانۆگەرییەك لە باشووری كوردستان بەرهەم هێندران. هۆكارێك بوو بۆ هوشیاركردنەوەی لاوانی كورد لە دەست ئەو زوڵم و زۆرەی داگیركەرانی كورد لە ژێر ئاڵای ئاینی ئیسلام بە ناوی عوسمانی و سەفەوی لە كوردیان كردبوو . ئەو سیخوڕە ناوەخۆیانەشیان پێدەناساندین، كە بۆ بڕێك پارە چاوساغییان بۆ داگیركەران دەكردوو خەڵكییان لە نیشتیمان پەروەری سارد دەكردەوە. بۆ دەستەمۆكردنی هاوڵاتیانی كورد تا لە خزمەت سیاسەتی داگیركەرانی تورك و عەرەب و فارس بن . ئەو كارە هونەری و خەباتی لایەنە سیاسییەكانی كورد كە لە شاخ بوون پەروەردەیەكی ڕاست و دروستی جوانیان بۆ لاوی كورد دروست كرد بە جۆرێك كە متمانەی زۆری بەخۆی هەبوو. هەر ئەو متمانەیەش بوو كە توانی كوردستانی باشوور بەرەو ڕاپەڕین و بەعس ڕاماڵین بكات .((هۆشیاری سیاسی تاكی كورد)).\nئەو كارە هونەریی و نیشتیمان پەروەرییانە و خەباتی لایەنە سیاسییەكانی كورد كە لە شاخ بوون پەروەردەیەكی نیشتیمانی وایان بۆ لاوی كورد دروست كرد بە جۆرێك كە متمانەیەكی زۆری بەخۆی هەبێت. هەر ئەو متمانەیەش بوو كە توانی كوردستانی باشوور بەرەو ڕاپەڕین و بەعس ڕاماڵین ببات. كە بووە هۆی دامەزراندنی پەڕلەمان و حكومەتی هەرێم و دواتر ئارامی و ئاوەدانییەكی زۆری بەدوا داهات بە شێوەیەك كە هەموو شارەكانی عێراق هێندەی شاری هەولێر ئاوەدانی پێوە دیارنییە. ئەوە جگە لە ئاسایش و ئارامییەكەی كە بۆتە پەناگایەكیش بۆ ئاوارەكان. لەگەڵ ئەوەش هەموومان هەست بە كەم و كوڕییەكانیش دەكەین و كەس ناتوانێت بیشارێتەوە . بەڵام ئەوە بەو مانایە نایەت كە چەواشەكار و خاك و خۆفرۆشێكی وەكوو سۆران عمر داوای هەڵوەشانەوەی قەوارەی هەرێمی كوردستان بكاتەوە و تەسلیم بە عیڕاقی عروبە و مەزهەبی شیعەی ئێرانی بكات تا گیانی سەردار و سەركردە فاشیزمەكان لە نێو گۆڕیاندا ئارامبێت.\nبە داخەوە لە ژێر سێبەری دیموكراسییەت كوردستان بووە شوێنی هەموو ئایدۆلۆژیا و بیروباوەڕەكان كە هەندێكیان باوەڕیان بە ئەی ڕەقیب و دیموكراسییەت و سیستەمی پەڕلەمانیش نییە. ئەوانە تا ئێستا بۆ كوردستان شەهیدێكیان نەداوە و بۆ كورد دارێكیان نە خستۆتە سەر بەرد . كەچی چەواشەكارییەكانیان بە جۆرێكە وایان لە كۆمەڵگای كوردی كردووە كە وابزانن كێشەی كورد تەنها كێشەی مووچەیە و هیچ كێشەی تری نییە!! . بەداخەوە ناتەبایی و كەموكوڕییەكان و خاك فرۆشی خەڵكی كاڵفام و چەواشەكارییەكانی ئەو لایەنە سیاسییانە بە گشتی بێزارییەكیان دروست كردووە و وایان لە تاكی كورد كردووە كە ئینتیمای نیشتیمانی لایان لاواز بێت . ئەو دەستانە خۆیان ئاشكرا كردووە كە نییەت و مەرامیان لە ڕەخنە و چەواشەكارییەكان چی بووە پێویستە تاكی كورد هۆشیار بكرێتەوە بۆ ئەوەی كارەساتی زیاتر لە شێوازی ئەنفال و كیمیا باران و تەعریب كردن جارێكی تر لە كوردستان دووبارە نەبێتەوە.\nبابه‌تی پێشوو قەوارەی هەرێم واتا سەروەری هەموو كوردێك\nبابه‌تی دواتر شنیار گۆرانی (لۆمە)ی كلیپ كردوو بڵاوی دەكاتەوە\nخەبات: رۆشنا عەلی:- وەزیری پەروەردە لە میانەی كردنەوەی قوتابخانەی شاری مامۆستایانی بنەڕەتی…


به‌رزو پیرۆز بێت یادی ڕاپه‌ڕینه مه‌زنه‌كه‌ی گه‌لی كورد\nبه‌رزو پیرۆز بێت یادی ڕاپه‌ڕینه مه‌زنه‌كه‌ی گه‌لی كورد \nبه‌بۆنه‌ی یادی ڕاپه‌ڕینه مه‌زنه‌كه‌ی به‌هاری 1991ی گه‌له‌كه‌مانه‌وه سه‌ڵاح كویخا سه‌رپه‌رشتیاری ئیداره‌ی گه‌رمیان په‌یامیكی بڵاوكرده‌وه ئه‌مه‌ی خواره‌وه ده‌قه‌كه‌یه‌تی:\nئه‌مڕۆ 5 ی ئازار بیست و نۆ ساڵ تێده‌په‌ڕیت به‌سه‌ر گرنگترین و گه‌وره‌ترین وێستگه‌ی خه‌باتی سیاسی و چه‌كداری گه‌له‌كه‌ماندا، وه‌رزی به‌هار كه‌سه‌ره‌تای گه‌شانه‌وه‌و نوێبوونه‌وه‌ی سروشته بۆ ئه‌م نیشتیمانه‌و گه‌له‌كه‌مان ڕوداو و كاره‌ساتی خۆش و ناخۆشیشی تێدایه، یه‌كێك له‌و ڕووداوه هه‌ره‌گرنگ و پڕخۆشییانه‌ی كه‌له‌مێژووی گه‌له‌كه‌ماندا تۆماركراوه ڕاپه‌ڕینی به‌هاری ساڵی 1991ه\nكاتێك یه‌ك هه‌ڵوێستی و ئازایه‌تی كۆمه‌ڵانی خه‌ڵكی كوردستان دژبه سته‌م و چه‌وسانه‌وه‌و زوڵم و زۆری به‌عسیه‌كان گه‌یشته لوتكه، ئیدی ڕژێم هیچ ده‌رفه‌تیكی له‌به‌رده‌مدا بۆنه‌مایه‌وه سه‌ره‌نجام ڕاپه‌ڕین له ڕانییه‌ی ده‌روازه‌وه چه‌خماخه‌ی لیدا و رژێمی به‌عسی دڕنده‌ی به‌كورتترین ماوه هێنایه له‌رزه و شارو شارۆچكه‌كانی كوردستان ئازادكران.\nئه‌م رووداوه مێژوییه هه‌روا له‌خۆڕا نه‌هاته‌بوون، كاروانی دورودرێژی خه‌بات و شؤڕشی یه‌ك له‌دوای یه‌كی گه‌لی كورد و قوربانیدان له‌پیناو به‌دیهاتنی ئاوات و ئامانجه‌كانماندا كه‌ره‌سته‌و ئامرازی ڕاپه‌ڕین بوون.\nگه‌لی كورد به‌دانایی و هۆشیاری و زیره‌كی سه‌ركرده سیاسیه‌كان و بیروباوه‌ڕی پێشمه‌رگه قاره‌مانه‌كان و ئازایه‌تی كۆمه‌ڵانی خه‌ڵك توانی به‌سه‌ر دڕنده‌ترین ڕژێمی مێژوویی مرۆڤایه‌تیدا سه‌ركه‌وێ.\nگه‌لێك ڕوبارێك خوینی له‌پیناو سه‌ربه‌خۆبوونی مرۆڤ و خاك و ئازادیدا به‌خشیبێت دڵنیام هه‌رگیز ڕۆژگاره سه‌خته‌كانی بیرناچێته‌وه هه‌میشه بۆنه‌و یاده مه‌زنه‌كان به‌رز ڕاده‌گریت.\nله‌م ڕۆژ و به‌رواره پڕشكۆیه‌دا سه‌ری ڕیز و نه‌وازش بۆشه‌هیدانی ڕاپه‌ڕین داده‌نه‌وینم، كه‌سوكار و خانه‌واده‌كیانیان دڵنیاده‌كه‌ینه‌وه هه‌رگیز ریبارزه‌كه‌یان وون ناكه‌ین\nئه‌وه‌ی له‌پێناویدا تێكۆشاین زۆری هاتۆته‌دی و زۆریشی ماوه به‌دیبێت پشتیوان به‌خواو كۆمه‌ڵانی خه‌لكی كوردستان و پێكه‌وه‌یی لایه‌نه سیاسیه‌كان ئارامی و سه‌قامگیری خاك و نیشتیمان گه‌وره‌ترین ده‌ستكه‌وتی ڕاپه‌ڕینن\nئومێدمان وایه هه‌مو پیكه‌وه هه‌وڵبده‌ین مه‌ودای ناكۆكییه‌كان نه‌هێڵین پێكه‌وه‌یی و ئاشتی بره‌و پێبده‌ین له پیناو كوردستانه‌كه‌ماندا.\nئێستا ووڵاته‌كه‌مان خۆی ئاماده‌كردووه بۆ ڕووبه‌ڕوبونه‌وه‌ی مه‌ترسی ڤایرۆسێك\nكه شاره‌زایانی بواری پزیشكی نیوی ده‌به‌ن به(ڤایرۆسی كۆڤید 19/ كۆرۆنا) ئه‌م ڤایرۆسه تائێستا نزیكه‌ی 100 ووڵاتی دونیای گرتۆته‌وه\nخۆشبه‌ختانه له نیشتیمانه‌كه‌ی ئێمه‌دا جگه له چه‌ند حاڵه‌تێكی كه‌م مه‌ترسیه‌كانی به‌شێوه‌یه‌كی به‌ر بڵاو تۆمار نه‌كراوه\nكارو چالاكییه‌كانی یادی ڕاپه‌ڕینی ئه‌مساڵمان به‌هۆی به‌ره‌نگاربوونه‌وه‌ی ئه‌و ڤایرۆسه‌وه ڕاگرتووه\nحكومه‌تی هه‌ریم ده‌ستوری داوه هیچ كۆڕو كۆبونه‌وه‌یه‌كی فه‌رمی و نافه‌رمی تاڕه‌وینه‌وه‌ی مه‌ترسیه‌كانی ئه‌م ڤایرۆسه رێگای پینادریت.\nبه‌و بۆنه‌یه‌وه یادی ڕاپه‌ڕین و چالاكییه‌كانی ئه‌و یاده‌مان له‌سنووری گه‌رمیان ڕاگرتووه.\nداواتان لیده‌كه‌ین به‌و په‌ڕی هۆشیارییه‌وه ڕینماییه ته‌ندروستییه‌كان جێبه‌جێ بكه‌ن\nدڵنیام پشت به‌خوا گه‌له‌كه‌مان به‌سه‌ر ئه‌م دۆخه ناهه‌مواره‌شدا سه‌رده‌كه‌ویت ئارامی باڵده‌كێشێت به‌سه‌ر كوردستانه‌كه‌ماندا.\nداواكارم خوای گه‌وره ووڵاته‌كه‌مان بپارێزیت و هه‌ممولایه‌ك خۆشبه‌خت و سه‌ربه‌رز و سه‌ركه‌وتووبن\nسه‌رپه‌رشتیاری ئیداره‌ی گه‌رمیان.\n 407 جار خوێندراوه‌ته‌وه


حكومه‌ت قه‌ره‌بووی ئه‌و خاوه‌ن موڵكانه ده‌كاته‌وه كه زه‌ویه‌یكانیان به‌ر شه‌قامی 150 مه‌تری هه‌ولێر كه‌وتووه\n3/11/2019 - 13:21\nسه‌رۆكی شاره‌وانیی هه‌ولێر ڕایده‌گه‌یه‌نێت، شاره‌وانی به مه‌رج و به‌پێی یاسا كارپێكراوه‌كانی هه‌رێمی كوردستان قه‌ره‌بووی ئه‌و هاووڵاتیانه ده‌كاته‌وه، كه داوای قه‌ره‌بوویان كردووه له حكوومه‌ت له‌بری ئه‌و زه‌ویانه‌ی كه ده‌كه‌ونه به‌ر شه‌قامی 150 مه‌تریی هه‌ولێر.\nله‌م باره‌یه‌وه ئه‌ندازیار سامان محه‌مه‌د، به ماڵپه‌ڕی فه‌رمی پارتی دیموكراتی كوردستانی ڕاگه‌یاند: "له‌گه‌ڵ ده‌ستپێكردنی پڕۆژه‌ی 150 مه‌تری، له رێگای قایمقامییه‌ته‌وه ڕامانگه‌یاندبوو، ئه‌و هاووڵاتیانه‌ی كه زه‌وییان به‌ر شه‌قامه‌كه كه‌وتووه، با سه‌ردانی سه‌رۆكایه‌تیی شاره‌وانی بكه‌ن بۆ ئه‌وه‌ی حكوومه‌ت له دۆسیه‌كه‌یان بكۆڵێته‌وه كه ئه‌گه‌ر كه‌یسه‌كه‌یان یاسایی بوو، ئه‌وا قه‌ره‌بوو ده‌كرێنه‌وه".\nسه‌رۆكی شاره‌وانیی هه‌ولێر ئاماژه‌ی به‌وه‌ش دا: "ئێمه وه‌ك شاره‌وانی ده‌بێت بزانین ئه‌و كه‌سه‌ی داوای قه‌ره‌بوو ده‌كات كێیه، یان جۆری زه‌وییه‌كه‌ی چییه، كه ئایا زه‌ویی كشتوكاڵییه یاخود موڵكه و یانیش گرێبه‌ستی كشتوكاڵییه، چونكه ئه‌و كه‌سانه‌ی مه‌رجه یاساییه‌كانیان تێدا نه‌بێت، یاخود پێشتر زه‌وییه‌كه موڵكی حكومه‌ت بووبێت و به شێوه‌یه‌كی كاتی به كاری هێنابێت، ئه‌وه قه‌ره‌بوو نایانگرێته‌وه، بۆیه ئێمه به گوێره‌ی مه‌رج و رێنماییه‌كانی وه‌زاره‌ت قه‌ربوویان ده‌كه‌ینه‌وه ".\nلەقەزای کفری دوو برا پێکەوە کوژران


ئێران، چۆن جەنگی ڕۆژهەڵاتی ناوەڕاست دەباتەوە – تۆڕی میدیایی خەڵک\n2020/01/13 - 10:47 AM\nپێش ئەوەی بپرسین ئەگەر ئەمریكا و ئێران بكەونە شەڕەوە كێ ئەیباتەوە، ئەوا باشترە پبرسین ئەوان لە چ جۆرە شەڕێكدان؟ چونكە مەعلومە كە ئێران و ئەمریكا هیچیان نایانەوێت بكەونە جەنگی ڕاستەوخۆوە، ئەم بابەتە پەیوەندیدارە لە دیداری ئابووری جیهانی – پلاتفۆرمی جیۆستراتیجی\nبابەتێكی John Chipman لە پەیمانگای نێودەوڵەتی بۆ لێكۆڵینەوەی ستراتیجی – لە دامەزراوەكانی مێژونووسی سەربازی ماكیل هاوارد .\nلە مانگی حوزەیرانی ٢٠١٩ دا ، دۆناڵد ترەمپ لە تویتێكدا وتی “ئێران هەرگیز هیچ جەنگێكی نەبردۆتەوە بەڵام هیچ دانوسانێكیشی نەدۆراندوە “، سەرەتای ئەم مانگەش هەمان قسەی دووبارەكردەوە.\nشیكردنەوە و پێشنیازی پەیمانگای نێودەوڵەتی بۆ لێكۆڵینەوەی ستراتیجی IISS بۆ تۆڕی ئێران لە ڕۆژهەڵاتی ناوەڕاست بەم شێوەیەیە : ئێران لە دوابەدوای هەرەسهَنانی گفتوگۆی بەرنامە ئەتۆمیەكەی متمانەی لەدەستداوە، بەڵام ڕێگەیەكی تری دۆزیوەتەوە بۆ بردنەوەی جەنگەكە .\nهەتا ئێستاش هاوسەنگی سەربازیی تەقلیدی لەبەرژەوەندی ئەمریكا و هاوپەیمانەكانێتی، بەڵام ئێران هاوسەنگی هێزە كاریگەرەكەی خۆی لە ڕۆژهەاتی ناوەڕاست لەبەرژەوەندی خۆی هەڵگێڕاوەتەوە لەڕێگەی باڵادەستی لایەنی سێهەمەوە، ئێران ململانێ ئەكا و جەنگ ئەباتەوە لە ڕێگەی “جەنگ لەناو خەڵكدا” لەجیاتی جەنگ لەنێوان دەوڵەتەكاندا لە گۆڕەپانی شەڕكردن، ئەم جۆرە ململانێیە خۆلادانە لە ململانێی سیستماتیكی دەوڵەت – بەرامبەر- دەوڵەت، ئێران لێی مەعلومە كە توانای سەركەوتنی هەیە لەو بوارەدا چونكە لەڕێگەی دۆستە نادەوڵەتیەكانیەوە بەدووی جەنگەكە كەوتووە .\nبەهای ئەم باڵادەستیە ستراتیجیە بۆ تاران گەورەترە لە هێزی تەقلیدی و مووشەكی بالستیكی و هەتا لە بەرنامە ناوكیەكەشی، چونكە ئەوە چەكێكی هەڵبژاردەیە كە بە نایابی دەگونجێت لەگەڵ ململانێكانی ئەمڕۆی ئەم هەرێمە .\nئەم پێشبڕكێیە بە جەنگی دەوڵەت – بەرامبەر- دەوڵەت پێناسە ناكرێت یان بە تێوەگلانی هێزی لێكچووی ملكەچی یاسا نێودەوڵەتیەكان ، بەڵكو ئەم هێزانە جەنگاوەری بۆشایی تاریك و كۆمەڵگەی شێواون و ملكەچی یاسا وڕێساكان نابن و لێپرسراوێتی ناگرنە ئەستۆ و دەركەوتنیان ڕوون نیە و خاوەنی چەندین یاریچیین كە نوێنەرایەتی مۆزایكی بەرژەوەندیە ناوچەیی و هەرێمایەتیەكان دەكەن .\nئێران بۆ ململانێ و شەڕكردن و بردنەوەی جەنگ گەشەی بەو توانایەی خۆیداوە، لەهەمان كاتدا بەشێوەیەك پارێزگاری لەدوژمنایەتیكردنی خۆی دەكات كە گریمانەی كەمترین توانای تۆڵەلێكرنەوەی هەیە.\nسوپای قودسی ئێرانی لە سوریا ئاڕاستەی هێزە میلیشیا ناوخۆیی و بێگانەكان دەكات بۆ هێشتنەوەی ڕژیمەكەی بەشار ئەسەد، ئێستاش ئێران خۆی خزاندۆتە ناو پرۆسەی بوژانەوەی حكومی و پەیكەری ئاسایشی نافەرمی لە سوریا .\nئێران لە ڕووی داراییەوە دەرەقەتی ئەم گەمە هەرزانە دێت و هەروەها یاریەكی حاشاهەڵگرە بۆ تاران و كاریگەرە بۆ بەكارهێنانی دژی بوونی ئەمریكا لە ناوچەكە، هەروەها بۆ بەرزكردنەوەی ئاستی هەڕەشەی ئێران لەسەر ئیسرائیل و، بۆ دەورەدانی سیاسەتی ڕووسیا لە سوریا، لەپێناوی ئەوەی خۆی ببێت بە بڕیاردەری سەرەكی لەسەر چارەنووسی ڕژێمی ئەسەد .\nهەتا ئێستاش جەنگی نابەرابەری ئێران ڕووبەڕووی بەرپەرچدانەوەیەكی نێودەوڵەتی كاریگەر نەبۆتەوە چونكە نەیارەكانی ئێران بەسادەیی ناتوانن لەم ناوچەیە هاوسەنگیەكی كاریگەری خۆیان ڕاگرن لەڕێی بەكارهێنانی هێزی تەقلیدیەوە، چونكە هێزە تەقلیدیە نەیارەكانی ئێران توانای ڕێلێگرتن و سنورداركردنی ئەزموونی لەسەرخۆ و كارامەیی ٤٠ ساڵەی ئێرانیان نییە كە لەو جۆرە جەنگەدا لە ئێران بەرنەوە .\nئامادەیی دەوڵەتانی تر بەشێوەیەكی یاسایی كارێكی زەحمەتە بۆ ئەوەی ڕووبەڕووی ئێران ببنەوە لەكاتێكدا ئێران ئامادەییەكی شەرعی هەمیشەیی هەیە لەناو دەوڵەتە دراوسێكانیدا .\nئێران جۆرە ستراتیجیەتێكی تایبەتی پەیرەوكردوە بۆبنیاتنانی سیستمێكی پاڵپشتی بۆخۆی لەناو دەوڵەتە لاوازەكاندا.\nدۆكتراینی ئێران سەرچاوەی گرتووە لە شارەزاییەكەیەوە لە شەڕو ململانێ و لە ئایدۆلۆجیە شۆڕشگێڕیەكەیەوە، ئێران زۆربەی كات كۆمەڵگە شیعەكان بەكاردێنێت و هەندێك جار ئەو كۆمەڵگە ناشیعانەش كە ئامانجی هاوبەشیان هەیە تێوە دەگلێنێت .\nڕژێمی ئێران بە ووریایی حساب لەسەر ئەو توانایەی خۆی دەكات بۆ سەرنجڕاكێشانی كەمینەكان و پەراوێزخراوەكان لەدەرەوەی سنوورەكانی خۆی و لەوەش ناچێت بەئاسانی واز لەو تۆڕە بهێنێت كە بینایكردوە لەپێناوی دەستكەوتی زیاتر لە گەمەی دووبارە ڕێكخستنەوەی سیستەمی نێودەوڵەتیدا.\nسەرچاوەی كاریزمای ئێران لە خۆدەربازكردن و خۆپاراستن لەدەرەوەی یاساو هەموو بەدیلێكی تروەیە تۆڕە كاریگەرەكەی ئێران توانایەكی باڵادەستی هەیە بەشێوەیەك ئیستا بەشێكە لە ستراتیجی كەسایەتیەكەی، بۆیە وازهێنان لەو تۆڕە تەنها كاریگەریەكەی لەدەست نادات، بەڵكو ناسنامەكەشی وندەكات .\nئەگەر ئێران لەناو سیستمی نیودەوڵەتیدا بێت سوودی ئابوری پێدەگات ، بەڵام ئەو سوودە ئابووریە بەربەست و سنور دائەنێت بۆ ئەو جۆرە توانایەی ئێران لە جەنگی ڕیمۆتی كۆنترۆڵ بۆ سوپای قودس . ئێران و سوپای قودس ناتوانن بەیەكەوە لەیەك كاتدا شۆڕشگێڕیش بن و لەناو سیستمی نیودەوڵەتیشدا بن.\nڕەنگە ئێران بچێتە ناو دانوسانەوە بۆ قسەكردن لەسەر تۆڕە كاریگەرەكەی، بەڵام هەتا ئیستاش بەردەوام پێداگیریی كردوە لە بەرگریكردن لە هاوپەیمانەكانی و بەتوندی دەستی گرتووە بە دۆستەكانیەوە بە ناوی چیرۆكی بەرگریی .\nلەوانەیە ڕابەری باڵای ئێران ئەو ستراتیجە هەڵگەڕێنێتەوە وەك هەڵبژاردەیەك ، بەڵام ئەبێ ئەوەش بزانرێت كە تۆڕی كاریگەری ئێران بەشێكە لە توانا باڵادەستیەكەی و ئەم باڵادەستیەش بەشێكە لە كەسێتیە ستراتیجیەكەی، كە بووە بە سامانێكی سەرەكی ستراتیجی بۆ ئەو ڕژێمە .\nگەمارۆی ئابوری بەتەنها لەوەناچێت پاڵ بەڕژێمی ئێرانەوە بنێت بۆ وازهێنان لە توانایەك كە هێزێكی خۆپاراستنی گرنگی پێبەخشیوە، دەوڵەتە لاوازەكان و كۆمەڵگە هەڵوەشاوەكان نێچیری ئاسان و هەرزانن بۆ كاریگەری ئێران .\nلە سوریا و عیراق و یەمەن، ئێران دەرفەتی بۆ هەڵكەوتووە بۆ گرتنەبەری ڕێگەی گاڵتەجاری لەڕێی هاوبەشە ناحكومیەكانیەوە، بەڵام كاریگەری ئێران لەسەر ئەو وڵاتانەی كە توانیویانە گەشە بەحكومەتەكانیان بدەن كەمیكردووە و توانای سنوورداركراوە بۆ دامەزراندنی حیزبوڵای نوێ .\nدراوسێی لاواز و گەندەڵ بۆ ئەو جۆرە شەڕەی ئێران بەسوودە، بەڵام دامەزراوەی بەهێز كە خزمەتی ئامانجی نیشتیمانی بكات هەرچەندە كەموكوڕیشی هەبێت، بەڵام دەبێتە هێڵی یەكەمی بەرگری دژی كاریگەری ئێران .\nوەرگێڕانی : میهرەبان مەلا رەوف\nئەمریكائەمریكا و ئێرانسێیەمین جەنگی جیهان\n2020/08/05 - 7:10 PM\nبەدووری ٤٢ كم لە باكووری رۆژهەڵاتی سلێمانی و لەنێو جەرگەی شارباژێری سەختدا، بەقەدپاڵی شاخی سوركێوە-وە لە خاڵی سفری سنووری وڵاتی ئێران و نزیك شاری بانە، لە گوندی بارێی بچووك، لەنێو دارگوێزی چڕ و خوڕەی ئاوی كانیاوەكاندا، لە چەند حەوزێكی سارد و فێنكدا، ماسی سەلەمۆن كە بەدەگمەن لە هەرێمی كوردستاندا دەست دەكەوێت، خۆیان لەنێو حەوزەكانی ئەو قەدپاڵەدا مەڵاس داوە، پەیتا پەیتا گەشتیاران و سەردانیكەران دەچن تاكو لە كەشێكی فێنكی نێو گەرمای هاویندا، ماسی سەلەمۆن نۆش بكەن.\nماسی سەلەمۆن جۆرێكی زۆر بەسوودی ماسیە كە لە هەرێمی كوردستاندا بەدەگمەن دەست دەكەوێت، هەر بۆیە رەغبەتێكی زۆر لەسەر ئەو جۆرە ماسیە هەیە.\nماوەی ٦ ساڵ دەبێت كە لەنێو گوندی بارێی بچووكدا پرۆژەیەك كراوەتەوە و تێیدا ماسی لە جۆری سەلەمۆن لە شاری پێنجوێن-ەوە دەهێنرێت و لە چەند حەوزێكی قەدپاڵی شاخەكەدا لە ئاوێكی سازگاری كانییەكاندا گەورەیان دەكەن و دواتر گەشتیاران بۆ بەسەربردنی كاتێكی خۆش دێن بۆ ئەو چێشتخانە بچكۆلەیەی لە تەنیشت حەوزەكانەوە دروست كراوە.\nلە بارێی بچوك، كە بە چوار وەرزی ساڵ سەرەڕای رێگا سەختەكەی، گەشتیاران و سەیرانكەران رووی تێ دەكەن، چەندین سەكۆی تایبەت بە گەشتیاران دروست كراوە تاكو لەوێدا لەنێو سروشتە جوانەكەی بارێی بچووكدا چاوەڕێی میوانی سەر سفرە و خوانەكەیان بكەن كە ئەویش ماسی سەلەمۆنە.\nرابەر حاجی سیروان ئاغا، كە لەگەڵ باوكیدا ئەو پرۆژەیەیان بەگەر خستووە، ئاماژە بەو دەكات كە ماوەی ٦ ساڵ دەبێت و لە هاوینی ٢٠١٤دا ئەو پرۆژەیەیان كردۆتەوە و ئامانج لێی ئاوەدان كردنەوە و راكێشانی گەشتیارێكی زۆرە بۆ گوندەكەیان. ئەو باس لەوە دەكات كە جگە لەو پرۆژەیە كە بەخێوكردنی ماسی سەلەمۆنە، هاوكات بەرهەمەكانی گوێز، هەنگوین و گێلاس و چەندین میوەی تری هاوینە و وشككراوی زستانە كە لە گوندی بارێی بچووك بەرهەم دەهێنرێن پێشكەش بە میوانەكان دەكرێن.\nئەو باس لەوە دەكات كە لە چێشتخانەكەیدا كە ٦ ساڵە كردوویانەتەوە ماسی سەلەمۆن كە خواردنێكی بەتام و بەسوودیشە پێشكەشی میوانانی دەكات لە وڵاتی ئێرانەوە دەیهێنێت، بەڵام ئێستا بەهۆی نەبوونی رێگاوە لە شاری پێنجوێنەوە ماسیەكانی دەهێنێت.\nرابەر، كە ئێستا سەرقاڵی خوێندنی ماستەرە لە بواری مێژوودا لە زانكۆیەكی ئەنقەرە، ئاماژە بەوە دەكات ئێستا بەهۆی سەرقاڵیەوە ناتوانێت وەك پێویست لە پرۆژەكەدا بمێنێتەوە، زیاتر باوكی لەگەڵ وەستایەك كە لە وڵاتی ئێرانەوە هێناویانە، پرۆژەكە بەڕێوەدەبەن.\nئەو باس لەوە دەكات، كە سەیرانكەران و گەشتیاران جگە لە خواردنی ماسی بۆ مانەوە و سەیران و گەشت روودەكەنە پرۆژەكەیان كە لە رێی ئەو كەپر و شوێنی حەوانەوانەی دابینیان كردووە كەشێكی ئارام بۆ گەشتیاران دروست دەكەن و دەڵێت، “جگە لەوەی گەشتیاران بۆ ماسی خواردن روومان تێدەكەن، بەڵام هاوكات شوێنی حەوانەوەش هەیە بۆ ئەو كەسانەی خوازیارن بەشەو بمێننەوە كە زۆربەی كات لە شەوانی پێش پشووەكانی هەفتەدا دێن و دەمێننەوە و لەو رێیەوە توانیومانە گەشتیارێكی زۆر بۆ ئەم گوندە دوورە دەستە رابكێشین، هەرچەندە ئێمە حەز دەكەین كە تەواوی گوندنشینان سوود لە هێنانی گەشتیاران بكەن بە كردنەوەی شوێنی تری حەوانەوە و ساغكردنەوەی بەرهەمە خۆماڵیەكانی گوندەكە، چونكە ئێستا خەڵكانێكی زۆر بە حەسرەتەوەن بۆ بەرهەمێكی خۆماڵی لە میوە و سەوزە و هەنگوین و گوێز كە بەشێوەیەكی سروشتی بەرهەم دێن”.\nلە كاتی گەشتكردنتدا لە سلێمانی-یەوە بۆ گوندی بارێی بچووك، ئاشنا دەبیت بە سروشتی جوانی شارباژێری سەخت، هەرلە گوندەكانی سەر رێگا، بەرهەمی پێگەیشتووی هاوینە بە درەختەكانی سەر رێگاكە، كانیاوەكان، شاخە بەرزەكان، ئاژەڵی كێوی وەك رێوی، سمۆرە، كەروێشك و چەندانی تر جۆرێك لە دڵخۆشیت بۆ دەستەبەر دەكەن و دوورت دەخەنەوە لە جەنجاڵی ژیانی ناوشارەكان و ئاشنات دەكەنەوە بە سروشت.\nماسی سەلەمۆن تەنها لە ئاوی سازگاردا دەژیت، هەر بۆیە لە قەدپاڵی شاخەكەدا ئاوی چەندین كانی كۆكراوەتەوە و دەڕژێتە سەر حەوزی ماسیەكان تاكو پلەی گەرمای ١٦ پلەی سیلیزیان بۆ دەستەبەر بكرێت، ئەمە دیمەنی ناوچەكەی سەرنجڕاكێش تر كردووە.\nحەسەن سەلیمی، كە ماوەی زیاتر لە ٧ مانگە لەو چێشتخانەیەی بارێی بچووك كار دەكات و خەڵكی شاری بانەی ئێرانە، ئاماژە بەوە دەكات كە بەهۆی داخستنی سنوورەكانەوە نەیتوانیوە بڕواتەوە بۆ ماڵەكەی كە لە شاری بانە نیشتەجێن و دەڵێت، ”من بۆ ماوەی ٧ مانگە لێرە كار دەكەم، پێشتر لە ئێران سەرقاڵی باخداری چەندین كاری تر بووم ئێستا خانەنشین بووم و دوای ئەوە هاتمە ئێرە، لێرە بوومە شێفی دروستكردنی ماسی و لەم چێشتخانەیە كار دەكەم”.\nوەستا حەسەن-ی ٥٢ ساڵ كە مانگانە ٤٠٠ هەزار دیناری عێراقی پێدەدرێت لەبەرامبەر مانەوە و كاركردنیدا لەو چێشتخانەیە ئاماژە بەوە دەكات كە ئەو لە پێناو دابینكردنی بژێوی ژیانیدا لە ئێرانەوە هاتۆتە هەرێمی كوردستان و هەوڵی دابینكردنی بژێوی ژیانی دەدات، چونكە لە وڵاتی ئێران ئێستا بژێوی زۆر سەخت بووە و پەیداكردنی بژێوی زۆر ئەستەم بووە بەهۆی ئابڵوقەی ئابووری سەر ئەو وڵاتەوە.\nوەستا حەسەن دەڵێت، ”لێرەوە ئەگەر بە پێ بتەوێت بڕۆی تەنیا سەعات و نیوێك رێگایە بۆ نێو ئێران، بەڵام رێگایەكی كراوە نیە، ئێستا بەهۆی كۆرۆناوە ناتوانم بچمەوە وڵاتی خۆم، چونكە ئەگەر بڕۆمەوە ناتوانم بێمەوە هەرێمی كوردستان ئەویش بەهۆی رێكارەكانی بەرگرتن لە كۆرۆنا”.\nمام حەسەن باس لە چۆنیەتی برژاندنی ماسی سەلەمۆن دەكات و ئاماژە بەوە دەكات كە هەر ماسیەك ٣٥-٤٥ دەقەی پێویستە ببرژێت، بەهۆی ئەوەی كە وشكە دەبێت رووبەهەناری پێوە بكرێت تاكو چێژێكی سەرنجڕاكێش بداتە ماسیەكە و باس لەوە دەكات كە ماسیەكە بە سۆسێكی تایبەت خۆش دەكەن تاكو تامو بۆنێكی جیاوازی پێببەخشێت.\nگەشتیار زانا مستەفا دەڵێت، یەكەمجارە سەردانی ئەو شوێنەی دەكات و پێشتر بۆیان باس كردووە كە زۆر فێنكە و بۆیەش بڕیاری داوە كە لەم وەرزەدا سەردانی بارێ بكات و دەڵێت: “رێگەكە دوورە بەڵام شایەنی ئەوە هەیە سەردانی بكرێت، لێرە ماندوو بوونت لەبیر دەچێتەوە”.\nئومێد لەتیف، كە بە خێزانی سەردانی ئەو ناوچەیەیان كردبوو ئاماژە بەوە دەكات، زۆر جار رێی دەكەوێتە گوندی بارێ بەتایبەت لە هاویناندا چونكە كەشوهەوایەكی فێنكی هەیەو دەڵێت، ”من بە زستانان كەمتر دێم، بەڵام هاوینان زۆر جار دێم چونكە كەشو هەوایەكی فێنكی هەیە، خەڵكی ئێمە فێری ئەوە بوون كە بۆ گەشتی پشووەكان بچنە نێو باخ و ڤێلاكان، لەكاتێكدا تامی دەشتودەرە فێنكەكان زۆر خۆشترە و كەشێكی هێور تر و ئارامت پێ دەبەخشێت، لێرە ماسیەكەیان زۆر خۆشە، بۆخۆمان لەگەڵ منداڵەكان و هاوسەرەكەم و هاویێكانمدا دێینە ئێرە. دەنگی كانیاو، خوڕەی ئاو، زیرەی شنەبای درەختەكان، دەنگی سروشت و دووكەڵی برژاندنی ماسیەكە كەشێكی تەواو خۆشت بۆ دەخوڵقێنێت'”.\nسەرچاوە: ژووری بازرگانی و پیشەسازی سلێمانی\n2020/08/01 - 1:00 PM\nشرۆڤەكارێكی سیاسی و بەرپرسی دیسكی عیراق و كوردستانی ناوەندی ئیمارات بۆ لێكۆڵینەوەی ستراتیژی ڕایدەگەیەنێت، كازمی بە دیاری كردنی ڕۆژی هەڵبژاردن تۆپەكەی هەڵدایە گۆڕەپانی لایەنە سیاسیەكان و بەرپرسیارێتی سەرشارنی سوك كرد.\nد.سەرنگەری سەید قادر، بەرپرسی دیسكی عیراق و كوردستانی ناوەندی ئیمارات بۆ لێكۆڵینەوەی ستراتیژی لە ڕاپۆرتێكدا ئاماژەی بەوەداوە، بڕیاری دیاری كردنی كات و ڕۆژی هەڵبژاردن دەسەڵاتی پەرلەمان و سەرۆك كۆمارە و بڕیاری كازمی بۆ دیاری كردنی ڕۆژی هەڵبژاردن تاكتیكە و لەسەر پیشنیاری ڕاوێژكارەكانی بووە لەبەر چەند هۆكارێك:\n١- داواكاری خۆپیشاندەرانی ساڵی ڕابردوو هەڵبژاردنی پێشوەخت بوو كازمیش، كە خۆی بەزادەی ئەو خۆپیشاندانە دەزانێت لە كاتی متمانەپێدانی دا بەڵێنی هەڵبژاردنی پێشوەختی دا و ئێستاش داواكاری شەقام هەمان داواكارییە و فشارێكی زۆر لەسەر كازمیە.\n٢- كازمی بەم هەنگاوەی دەیەوێت دەستكراوە بێت لە لەقاڵبدانی حەشدی شەعبی و پشتیوانی شەقام زیاتر بەدەست بهێنێت.\n٣- ڕاگەیاندنی كاتی هەڵبژاردن پێش سەردانی بۆ واشنتن پەیامێكە بۆ حەشدی شەعبی و هێزە سیاسیەكان كە هەڵبژاردنی داهاتوو جیاواز دەبێت.\n٤-بەم بڕیارە هێزە سیاسیەكانی توشی ئیحراجیەكی گەورەكرد و ڕووبەڕووی شەقامیان دەكاتەوە چونكە دیاریكردنی كاتی هەڵبژاردنی پێشوەختە داواكاری سەرەكی خۆپیشاندەرانە.\n– ئامادەكارییەكانی كازمی بۆ ڕێكخستنەوەی سیستەمی حوكمڕانی….\n٤- لەسەر ئاستی چاكسازی سیاسیش هەر لە دیاری كردنی بەرپرسەكانی وەزارەتەكانەوە تا بەڕێوبەڕایەتی دام و دەزگا خزمەتگوزارییەكان چاكسازی تێدا كراوە بەڵام سنوردارە.\n– ئایا لە ئێستا دەرفەت لەبارە بۆ هەڵبژاردن..؟\nهەروەها هەڵبژاردنی ڕابردوو وایكرد كە حەشدی شەعبی ٤٨ كورسی لە پەرلەماندا بەدەست بهێنێت كە لە مێژووی ١٥ساڵی پیش هەڵبژاردنی ٢٠١٨ هاوشێوەی نەبووە كە میلیشیا چەكدارەكان بەو ڕێژەیە بچنە پەرلەمان و بەتەواوەتی دەست بەسەر كەرتی ئابوری عێراقدا بگرن و داهاتی عێراق بخەنە خزمەتی پرۆژەی هیلالی شیعی ئێران و دەرهاویشتنی شۆڕش بۆ دەرەوە\nهەر بۆیە ئەگەر چی بەدیاری كردنی كاتی هەڵبژاردن لەلایەن كازمیەوە تۆپەكەی هەڵدایە گۆڕەپانی لایەنە سیاسیەكان و بەرپرسیارێتی سەرشارنی سوك كرد بەڵام كارێكی زۆر قورس تری لە پێشە كە ئەویش لە قاڵبدانی حەشدی شەعبی سەربە ئێرانە و دیاریش نیە كە سەركەوتوو دەبێت یاخود نا.\n٧- بەشێك لە لایەنە سیاسیەكان دركیان بە گەمەكەی كازمی كردووە و دەست جوڵە دەكەن بۆ بە تاڵكردنەوەی هێزی كازمی و ڕێگری كردن لەكارەكانی.\n٨- بەپێی دەستور هەڵوەشاندنەوەی پەرلەمان لەسەرداوای یەك لەسەر سێی ئەندامانی پەرلەمان یان لەسەر داوای سەرۆك وەزیران بە ڕەزامەندی سەرۆك كۆمار دەبێت و بۆ هەڵوەشاندنەوەی پێویستی بە 50+1 دەنگی ئەندامانی پەرلەمان هەیە و ئەمە ئەستەمە ئەگەر ڕێكەوتنی سیاسی نەكرێت\n٩- لە كاتی لێپرسینەوەی پەرلەمان لە سەرۆك وەزیران ئەوا لەو كاتەدا سەرۆك وەزیران ناتوانێت داوای هەڵوەشاندنەوەی پەرلەمان بكات\n١٠-لەدوای هەڵوەشاندنەوەی پەرلەمان بەپێی دەستور حكومەت بە دەستلەكاركێشاوە و كار بەڕێكەر دادەنرێت بەپێی دەستور.\n١١- ئەگەر هەڵبژاردن ئەنجامبدرێت ئەوا بۆ پەسەند كردنی پێویستە بچێتە دادگای فیدراڵ و ئەو دادگایە ئێستا كیشە ناتەواوی ئەندامی هەیە و پێویستە یاسای دادگایی فیدراڵی سەرەتا هەموار بكرێتەوە لە پەڕلەمان بۆ ئەوەی كێشەی یاسای بۆ پەسەند كردنی ئەنجامەكان دروست نەبێت.


ده‌سه‌ڵاتی سیاسی و سیسته‌می فێرکاری – Denegkan\nده‌سه‌ڵاتی سیاسی و سیسته‌می فێرکاری\nbydengekan\tMarch 4, 2009\tگشتی\nگۆڕانکاری، زۆربه‌ی کات، له شوێنێکه‌وه و له تاکه‌که‌سێکه‌وه ده‌ستپێده‌کات. کات ده‌چێته مێژووه‌وه و شوێنه‌که فراوانتر ده‌بێت و تاکه‌که‌سه‌که ده‌بێت به گروپ. گۆڕانکاریه‌که ده‌بێته نوێخوازی، ڕیفۆرم ده‌بێته دیارده. دڵسۆزی و به‌توانایی ده‌بنه دوو مه‌رجی سه‌ره‌کی بۆ سه‌رکه‌وتنی کاره نوێیه‌که. دڵسۆزی به‌بێ به‌توانایی، یا به‌توانایی به‌بێ دڵسۆزی، پرۆسه‌که به ناته‌واوی به‌جێدێڵێت.\nهه‌موو بڕیارێکی سیاسی ده‌بێت له‌لایه‌ک به‌توانایی تێدا به‌دیبکرێت، له‌لایه‌ک دڵسۆزی و سوتان بۆ گه‌یشتن به ئه‌نجامی ئه‌رێنی. بڕیاری سیاسیش ئه‌گه‌ر زه‌مینه‌ی کۆمه‌ڵایه‌تی له‌ژێرخانی کۆمه‌ڵگه‌وه بۆ ئاماده‌نه‌کرابێت، یا کۆمه‌ڵگه خۆی به‌شێوه‌یه‌کی سوبیه‌کتیڤی ئاماده نه‌بێت، ئه‌وا سه‌رکه‌وتنی بڕیاره‌که زۆر ئاسته‌م ده‌بێت. بۆ نموونه ئه‌گه‌ر کۆمه‌ڵگه هه‌ست نه‌کات که بڕیاره‌که دڵسۆزی پێوه‌دیاره و تواناکان ئاماده‌کراون بۆی، ئه‌وا بڕیاره سیاسیه‌که متمانه لای کۆمه‌ڵانی خه‌ڵک و ماسسا دروستناکات. نه‌بوونی متمانه‌ی خه‌ڵک له سیسته‌مێکی دیموکراتیدا وه‌ک به‌ریتانیا ده‌بێته هۆی سه‌ره‌کی له‌ده‌ستدانی ده‌سه‌ڵات له پرۆسه‌ی هه‌ڵبژاردنی داهاتوودا و هه‌ڵبژاردنی که‌سانی لێهاتووتر بۆ گرتنه‌ده‌ستی ده‌سه‌ڵات.\nبه‌ڵام له سیسته‌می دیکتاتۆریدا یا زاڵبونی تاکه حیزبیدا وه‌ک سۆڤێت و ئێراقی کۆن، نه‌بونی متمانه بۆ ده‌سه‌ڵاتی سیاسی لای کۆمه‌ڵانی خه‌ڵک ده‌بێته سه‌ره‌تای پرۆسه‌ی ناڕه‌زایی و به‌ره‌نگاری شاراوه که زوو یا دره‌نگ زه‌بروزه‌نگ و توندوتیژی دوو لایه‌نه‌ی لێده‌که‌وێته‌وه. هه‌موو مێژووی سیسته‌مه سیاسیه یه‌ک له دوای یه‌که‌کانی ڕۆژهه‌ڵاتی ناوه‌ڕاست ئه‌و ڕاستیه‌یه‌ی سه‌ره‌وه‌یان چه‌ندین جار دووپاتکردۆته‌وه.\nئه‌رکی سه‌ره‌کی سیسته‌می فێرکاری ئه‌وه‌یه که مرۆڤی بیرکه‌ره‌وه و داهێنه‌ر دروستبکات. مرۆڤێک که توانای دانانی نیشانه‌ی پرسیاری له‌سه‌ر دیارده‌کانی ناو کۆمه‌ڵگه هه‌بێت. بوون و نه‌بوونی مرۆڤی خاوه‌ن داخوازی له کۆمه‌ڵگادا، ده‌ستنیشانی به‌ره‌وپێشه‌وه چوون یا وه‌ستانی پرۆسه‌ی دیموکراتی ده‌کات.\nبێهۆ نیه که ڕێژه‌ی ده‌خل له ساڵێکدا له سعودیه‌ی عه‌ره‌بی، بیست ساڵ له‌مه‌وبه‌ر نۆزده هه‌زار دۆلار بووه، ئێستا هه‌زار و نۆسه‌د دۆلاره له ساڵێکدا. واته له ساڵێکدا نزیکه‌ی ده ئه‌وه‌نده هاتۆته خواره‌وه له هه‌مان کاتدا مافه‌کانی ژن و منداڵ زیاتر پێشێلده‌کرێن. ڕه‌وته ئیسلامیه توندڕه‌وه‌کان گه‌شه‌یان کردووه و مه‌ترسین نه‌ک هه‌ر بۆ سه‌ر سعودیه خۆی به‌ڵکو بۆ سه‌ر وڵاتانی ده‌وروبه‌ر و ڕۆژئاواش. هۆی سه‌ره‌کی ئه‌م چوونه دواوه‌یه، خراپی و سستی سیسته‌می فێرکاریانه که ڕیفۆرمێکی به‌خۆیه‌وه نه‌بینیوه. کچان به شێوه‌یه‌کی گشتی له‌لایه‌ن سیسته‌مه‌که‌وه پشتگوێخراون و ڕه‌وشی خوێندنیان ته‌نیا له ته‌مه‌نێکی که‌می منداڵیدایه.\nله وڵاتی ئێراقی ژێرده‌ستی ڕژێمه‌که‌ی سه‌دامدا، سیسته‌می بیرکردنه‌وه و فێرکاری، ساڵانه به‌ره‌و دواوه ده‌ڕۆیشت. هیچ گرنگیه‌ک به به‌هره‌داره‌کان نه‌ده‌درا. هیچ ڕێزێک بۆ مرۆڤه ئه‌کادیمیه‌کان دانه‌ده‌نرا. له‌دوای ڕووخانی ڕژێمی سه‌دام ، ره‌وشه‌که بۆ به‌هره‌داره‌کان خراپتر بوو. تێرۆڕیستان که‌وتنه کوشتنی که‌سانی ئه‌کادیمی و خاوه‌ن بڕوانامه به‌رزه‌کان. ده‌سه‌ڵاتی ئێراقیش له ساڵی 2003 وه تا ئێستا ڕیفۆرمێکی نه‌کردوه له سیسته‌می فێرکاریدا که بۆنی ڕیفۆرمی لێبێت. به پێچه‌وانه‌وه، ژماره‌ی حیجاب به‌سه‌ر له زانکۆکاندا زیادیکردوه. ڕێکخراوه دینیه‌کان، به‌تایبه‌تی شیعیه‌کان له زانکۆکانی به‌غدا و شاره‌کانی باشووری ئێراقدا به تایبه‌تی به‌سره زۆر به‌هێزن. زۆربه‌ی ده‌زگا ئه‌کادیمی و پۆسته به‌رزه‌کانی خوێندن یا به‌ده‌ست که‌سانی دینیه‌وه‌ن یا که‌سانی سه‌ر به حیزبه دینیه‌کانی وه‌ک ره‌وتی سه‌در و حیزبی ده‌عوه‌ن.\nده‌ستوری وڵاته‌کانی ڕۆژهه‌ڵاتی ناوه‌ڕاست، به شێوه‌یه‌کی گشتی لایه‌نی مرۆڤدۆستی زۆری پێوه‌دیاره، به‌ڵام کاری پێناکرێت. بۆ نموونه ده‌ستووری ئێراق به شێوه‌یه‌کی گشتی لایه‌نی پڕشنگداری تێدایه به‌ڵام هیچ داموده‌زگایه‌کی یاسایی به‌هێز نیه که گه‌ره‌نتی سنووردانان، بۆ ئه‌وانه‌ی سه‌رپێچی ده‌ستوور ده‌که‌ن، دابینبکات. هه‌ر بۆیه دوورنیه که زه‌مینه خۆشبکرێت بۆ دروستبونی سیسته‌مێکی دیکتاتۆری سه‌دام ئاسا که پێشێلی ده‌ستوور بکات و له‌ماوه‌ی چه‌ند ساڵێکدا له لایه‌ک شه‌ڕی ناوخۆی ئێراق و له لایه‌ک شه‌ڕی گه‌لی کوردستان و ده‌سه‌ڵاتی به‌غدا ده‌ستپێبکاته‌وه.\nله ئه‌مڕۆدا به‌شێوه‌یه‌کی گشتی هه‌ر کورد باس له ده‌ستوور و مادده‌ی 140 ده‌کات و رێزی ده‌گرێت. ده‌سه‌ڵاتی سیاسی ئێراق له به‌رزی و پانیدا، له مالیکیه‌وه بۆ سه‌دریه‌کانی سه‌رشه‌قام ده‌یانه‌وێت ده‌ستوور بگۆڕن. سوننه‌کان بۆ ته‌نیا ڕۆژێکیش باوه‌ڕیان به ده‌ستوور نه‌بووه و له‌گه‌ڵ ده‌نگدان له‌سه‌ریدا، داوای گۆڕینیان کرد.\nخۆبه‌ستنه‌وه‌ی تاک لایه‌نه به ده‌ستووره‌وه ده‌بێت یه‌کێک بێت له ئه‌ڵته‌رناتیڤه‌کان. له‌به‌رامبه‌ریدا گرنگه به‌هێزکردن و سه‌ربه‌خۆکردنی داموده‌زگا په‌روه‌رده‌یی و ئابووریه‌کان ببنه ئه‌ڵته‌رناتیڤی سه‌ره‌کی و ئاسۆی دواڕۆژ.\nله هه‌موو کارێکدا، تایبه‌ت به تاکه‌که‌سه‌وه، یا به به‌ڕێوه‌بردنی وڵاتێکه‌وه، ده‌بێت تاکه‌که‌س یا ڕێبه‌ره‌کان توانایان هه‌بێت که نیگای بینینی پاشه‌رۆژیان بڵند بکه‌ن، بیناییان به‌رزڕاگرن و سه‌یری ئاسۆ بکه‌ن. له ورده‌کاریه‌کاندا گیرنه‌خۆن. بۆ گه‌یشتن به ئاسۆ ده‌بێت چه‌ند ئامانجێکی کورت و درێژخایه‌ن دیاریبکه‌ن. بێگومان له‌و ڕێگه‌یه‌دا ده‌یان هه‌ڵه‌ده‌کرێت، ڕاڕایی به‌هه‌ندێ بڕیاری تاکتیکیه‌وه دیار ده‌بێت به‌ڵام نابێته کێشه چونکه ستراتیجی دوور ده‌ستنیشانی شاڕێگا به‌ره‌و ئاسۆ ده‌کات.\nله‌سه‌ر ئاستی تاکه‌که‌س، ئه‌و مرۆڤانه‌ی که توانای بڵندکردنی نیگایان هه‌یه، مرۆڤی خاوه‌ن به‌های به‌رزن. ویژدانێکی توندی مرۆڤدۆستیان هه‌یه. هاوکات له‌سه‌ر ئاستی ده‌سه‌ڵاتی سیاسی له وڵاتێکدا، ئه‌و ڕێبه‌ره سیاسیانه‌ی بڵندنیگان، ئاسۆ ده‌بینن و هه‌وڵی بۆ ده‌ده‌ن له ڕێگه‌ی ده‌ستنیشانکردنی کۆمه‌ڵێک ئامانجگه‌لی ڕۆشنه‌وه. به‌پێی ستراتیجێکی دوور کاری بۆ ده‌که‌ن.\nنیڵسۆن ماندێلا گه‌وره‌ترین بڵندنیگا و ئاسۆبینی سه‌رده‌مه. له بڵندترین کاتی ده‌سه‌ڵاتیدا، یه‌کێک بوو له هه‌ست ناسکترین که‌سی وڵاته‌که‌ی. ئاسۆی ئه‌و نه‌مانی ئه‌پارته‌ید بوو. له‌بنه‌وه به بڵندی نیگای خۆی، ڕووباری خوێن و هه‌ستی تۆڵه‌سه‌ندنه‌وه و ڕقی وه‌ستان. له‌جێگایدا کۆمه‌ڵگه‌یه‌کی بێ ئه‌پارته‌یدی دروستکرد.له کاتیکدا که به‌ده‌سه‌ڵاترین که‌سی وڵات بوو، خۆی ماڵئاوایی له ده‌سه‌ڵاتکرد و به ئاشتیانه ده‌سه‌ڵاتی گوێزایه‌وه ده‌ست ڕێبه‌ره نوێیه‌کان. ماندێلا به‌م کارانه‌ی ناوی خۆی له مێژووی ڕێبه‌ره نه‌مره‌کانی جیهاندا تۆمارکرد.\nئه‌مڕۆ ئاسۆ بینین له کوردستان، ده‌بێت هه‌وڵدانبێت بۆ ئه‌وه‌ی کوردستان ببێته خاوه‌ن ئابوریه‌کی خۆماڵی سه‌ربه‌خۆ که بتوانێت گه‌لی کوردستان پێی بژی. له‌و ڕێگه‌یه‌دا له‌وانه‌یه هه‌ڵه‌بکرێت به‌ڵام ئامانجه‌که ئه‌وه‌نده به‌رزه که لێبوردن له هه‌ڵه‌کانیش ده‌کرێت. گه‌یشتن به لوتکه گرنگه، به‌ڵام پارێزگاریکردن له لوتکه زۆر گرنگتره. هه‌ر که‌سێک یا هه‌ر گه‌لێک ئابووری خۆی به‌ده‌ستی خۆیه‌وه نه‌بێت، هه‌رگیز سه‌ربه‌ست نابێت. سه‌رۆکی کۆنی سۆسیال دیموکراته‌کانی سوید، تاگێ ئێرلانده‌ر، ده‌ڵێت هه‌ر که‌سێک قه‌رزاربێت ئازاد نیه.\nئه‌مرۆ له کوردستان هه‌رچه‌نده کۆمه‌ڵێک ده‌ستکه‌وتی باش به‌ده‌ستهێنراوه، به تایبه‌تی له بواره‌کانی ئاسایش و په‌روه‌رده‌دا به‌ڵام ئه‌گه‌ر نه‌وه‌یه‌کی هوشیار له سیسته‌مێکی فێرکاری خاوه‌ن به‌هادا به‌رهه‌م نه‌یه‌ت که ئابوریه‌کی سه‌ربه‌خۆی کوردستان له ده‌ستبگرێت ئه‌و کات ئه‌وه‌ی به‌رهه‌میش هێنراوه له ماوه‌یه‌کی زۆر کورتدا له ده‌ستده‌درێت. دروستکردن سه‌خته و کاتی ده‌وێت به‌ڵام تێکدان ئاسانه و زوو ده‌کرێت. هه‌ر له‌و ڕوانگه‌یه‌وه له کوردستان گرنگیدان به چاکسازی له سسیته‌می فێرکاریدا بۆ به‌دیهێنانی نه‌وه‌یه‌کی بیرکه‌ره‌وه و ئابووریه‌کی سه‌ربه‌خۆی کوردستانی مه‌رجی سه‌ره‌کی خۆشبه‌ختیاری گه‌لی کوردستان و ئاوه‌دانی وڵاته.\nکێشه‌ی نه‌خوێنده‌واری له کوردستاندا، که له ئه‌مڕۆدا له 20% ی دانیشتوانی کوردستان نه‌خوێنده‌وارن، واته له هه ر پێنج که‌س یه‌ک که‌س نه‌خوێنده‌واره، کێشه‌یه‌کی گه‌وره و تراژیدیایه‌کی نه‌ته‌وه‌ییه که ده‌یان کێشه‌ی گه‌وره و بچووکی به‌دوای خۆیدا هێناوه. گه‌نده‌ڵی و پێشێلکردنی مافه‌کانی ئافره‌ت له هه‌ستی شانازیی کردنمان به کوردستانه‌وه که‌مده‌کاته‌وه. نه‌خوێنده‌واریش هه‌ر ئه‌و له سه‌دا بیسته نیه، به‌ڵکو نه‌خوێنده‌واری به‌پێی ئاستی پێشکه‌وتنی وڵاته‌کانی دنیا، پێناسه‌ی جیاوازی بۆ ده‌کرێت. هاوکات یۆنسکۆ پێناسه‌ی خۆی بۆ نه‌خوێنده‌واری هه‌یه، ئه‌گه‌ر به‌سه‌ر کورددا جێبه‌جێبکرێت ئه‌وه ڕێژه‌ی نه‌خوێنده‌وارمان له له 20% زۆر زیاتره. به‌ڵام هه‌ر لێره‌دا گرنگه جارێکی ئاسۆ ببینرێت و نیگا بڵندبێت. واته ئامانجگه‌له دوورخایه‌نه‌کان ببینرێن، به‌بێ ئه‌وه‌ی سازش له‌سه‌ر که‌موکوڕیه‌کان بکرێت.\nپێویستیه‌کانی مرۆڤ به پێی کات و شوێن ده‌گۆڕدرێن و به‌پله‌ی جیاواز دێن. پله‌ی یه‌که‌م بریتیه له گرنگترین و ساده‌ترین پێویستی مرۆڤ که بریتیه له دابینکردنی خواردن و شوێنی نوستن. بۆ نموونه له هه‌ندێ وڵاتی ئه‌فه‌ریقادا ئه‌و پێویستیانه ئامانجی سه‌ره‌کین. که ئه‌و پێویستیانه دابینکران، مرۆڤ سه‌یری به‌رزتر ده‌کات و ئامانجی بڵندتر ده‌خاته به‌رده‌می. پله‌ی دووه‌م بریتیه له دابینکردنی هه‌ستکردن به ئارامی و دڵنیایی و پاراستنی ڕۆح و جه‌سته. باشوور و ناوه‌ڕاستی ئێراق نموونه‌ن بۆ هه‌وڵدان بۆ دابینکردنی ئه‌و ئامانجانه. که مرۆڤ پله‌ی یه‌که‌م و دووه‌می بڕی نیگای بڵندتر ده‌بێت و حه‌ز و ئاواته‌کانی ده‌چێته پله‌ی سێیه‌م که بریتیه له به‌ده‌ستهێنانی ئامانجه‌گه‌لی سه‌ربه‌ستی و سه‌ربه‌خۆیی له ڕێگه‌ی به‌رزکردنه‌وه‌ی ڕێژه‌ی خوێنده‌واری و ڕیفۆرم و گۆڕانکاری له سیسته‌می فێرکاری وڵات و نوێخوازی له په‌یوه‌ندییه کۆمه‌ڵایه‌تیه‌کاندا، کوردستان نیمچه نموونه‌یه‌کی کامڵنه‌بووی ئه‌م پله‌یه‌یه. له‌دوای ئه‌وه پله‌ی چواره‌م دێت که بریتیه له به‌رجه‌سته‌کردنی خه‌و و خه‌یاڵی تاکه‌که‌س له به‌ده‌ستهێنان و دابینکردنی ئه‌تمۆسفێرێک که تاکه‌که‌س تیاییدا به حه‌ز و ئاواته تاکه‌که‌سیه‌کانی بگات له پێناوی گه‌شه‌کردنی ڕۆحیدا له‌و بواره‌ی که خۆی مه‌به‌ستێتی. ئه‌م پله‌یه به شێوه‌یه‌کی گشتی مرۆڤه‌کانی وڵاتانی دیموکراتی و ڕۆژئاوایی ده‌گرێته‌وه. هه‌ر له‌و ڕوانگه‌یه‌وه داواکاریه‌کان له‌سه‌ر ژیان زیاتر ده‌بێت و هه‌سته‌کان له ئاستێکی به‌رزتردا ده‌بن. پێناسه‌کان ده‌گۆڕدرێن و مانای ژیان پێناسه‌ی جیاوازی بۆ ده‌کرێت. پرسی بۆ ده‌ژین و مانای ژیان چییه ده‌بنه پرسه سه‌ره‌کیه‌کانی ژیان و مرۆڤ به‌دوای دۆزینه‌وه‌ی خۆیدا ده‌گه‌ڕێت، نه‌ک جێگای نوستن و ئازادی ده‌ربڕین چونکه ئه‌وانه پێشکات دابینکراون. هه‌ر بۆیه پرسه‌کانی نه‌خوێنده‌واری له کوردستان و به‌رز ڕاگرتنی به‌هابنه‌ماییه‌کان پێناسه‌ن بۆ ئه‌وه‌ی که ئایا کوردستان هه‌نگاوی به‌ره‌و پێشه‌وه ناوه یان نا. له هه‌ردوو حاڵه‌ته‌که‌دا هه‌نگاوی زۆر گرنگی تریش له‌به‌رده‌مدا ماوه.\nحیزبه‌کانی کوردستان، له‌به‌ر ڕۆشنایی پله‌کانی پێویستی ژیان، ئه‌مڕۆ داواکاری زیاتریان لێده‌کرێت و ده‌بێت سیسته‌می فێرکاری و پرۆسه‌ی خوێندن و په‌روه‌رده‌ی کوردستان بکه‌نه یه‌کێک له ئامانجه سه‌ره‌کیه‌کان بۆ ئه‌وه‌ی تاکه‌که‌سی کوردستانی هه‌ستبکات که بواری گه‌یشتن به ئامانجه تایبه‌تیه‌کانی بۆ ڕه‌خساوه. مرۆڤ ئه‌گه‌ر هه‌ستنه‌کات که ده‌بینرێت و ڕێزی لێده‌گیرێت وه‌ک تاکه‌که‌س، ئاسته‌مه به‌لایه‌وه بتوانێت دیارده جوانه‌کانی ناو کۆمه‌ڵ ببینێت و هه‌ست به به‌رپرسیارێتی به‌رامبه‌ر داموده‌زگاکانی به‌ڕێوه‌بردنی وڵات بکات . له ڕێگای به‌هێزکردنی سیسته‌می فێرکاریه‌وه‌یه مرۆڤ بیر له ماف و ئه‌رکه‌کانی ده‌کاته‌وه و ناخی ئاسووده ده‌بێت. ئه‌و کات به‌شداریه‌کی چالاکانه ده‌کات له پێناوی پێشکه‌وتنی وڵاتدا.\nPrevious چێژی ئه‌ده‌بی خوێنه‌ر كێ دروستی ئه‌كات .. كێ ئه‌یشێوێنێت ؟ ….محه‌مه‌د حسێن\nNext ئاوڕدانه‌وه‌یه‌ك له موفتی پێنجوێنی


عامرى داواى هه‌ڵويست له باڵوێزه‌يل 19 ده‌وڵه‌ت وه‌رانوه‌ر توركيا كرد\nشه‌فه‌ق نيوز/ نوسينگه‌ى ره‌سانن مه‌كته‌ب هادى عامرى سه‌رۆك هاوپه‌يمانى "ئه‌لفه‌تح" ئه‌ميندار گشتى ريكخرياگ به‌در، ئه‌وه ده‌رخست ك عامرى چه‌وى كه‌فته‌سه شماره‌يگ له باڵوێز ده‌وڵه‌ته‌يل جه‌هان له عراق.\nبه‌ياننامه‌گه ك شه‌فه‌ق نيوز ئاگادارى بوى، وت: عامرى وه‌ل ئه‌و باڵوێزه‌يله باس له قه‌يران ئاوه‌يل كردگه ك هووكاره‌گه‌ى وه‌ربه‌س (ئه‌ليسۆ) توركى هووكار ئه‌و قه‌يرانه‌سه و داوايش له‌ليان كردگه هه‌ڵويش داشتوون له‌وه‌رانوه‌ر توركياو مامڵه‌يلى دژ وڵات ناونى دوچه‌مان و داوايش له كۆمه‌ڵگاى ناوده‌وڵه‌تى كردگه ده‌خاڵه‌ت جددى بكا له‌ى باوه‌ته‌و.\nجى باسه، ئه‌و باڵوێزه‌يل پيكهاتنه له باڵوێزه‌يل ئى وڵاته‌يله(يابان، ئه‌مريكا، بريتانيا، روسيا، چين، ئيتاڵيا، به‌رازيل، ئوستراليا، فره‌نسا، سويد، ئسپانيا، هۆڵه‌ندا، سربيا، نيوزله‌ندا، فه‌نزويلا، رۆمانيا، كرواتيا، بوڵگاريا، كه‌نه‌دا).


دە ساڵ ، من وهەواڵ\nبۆ كەسێك كە لە دووری هەزاران كیلۆمەتر لە كوردستان ژیان بەسەر بەرێت و لەهەمانكاتدا بشیەوێت بەشدار بێت لە ژیانی گشتی ناوەوەی وڵات، بیروڕای هەبێت لە سەر رووداوەكانی رۆژ، بۆ منێك كە ئەگەرچی تاقە رۆژێكی خۆشم لە وڵات نەدیوە، تەنها خەوێكیشم لەوێدا نەهاتۆتەدی، خاوەنی یەك تاقە ژوور نیم لەو وڵاتەو هیچ دەسكەوتێكم نەبووەو نییە، بەڵام عەشقێكی ئەبەدی منی بەو سەرزەمینە دڵڕەقەوە بەستۆتەوە، پەیوەستم بە بست بەبستی كۆڵان و رێگاو بان و ئازارو مەینەتی و بازاڕ و گوفەك و زبڵخانەكانیشی، پەیوەستم بەهەموو جوانی و ناسكی و سروشت و دارودرەختەكانیشی، پەیوەستم بە هەموو ناشرینی و هەروەهاو جوانیەكانیشی، بۆ كەسێكی وەكو كە لە پەیوەندیەكی ئەو شێوەیە بم بە دوورە وڵات و پرسەكانی وڵاتم، نووسین تەنها رێگایەكە كە بەرجەستەی ئەو پەیوەستبونە رۆحی و ئەخلاقیەی من بكات تەنها رێگایەك بۆ بەدیهێنانی خەونی بەردەوامیدان و راگرتنی پەیوەستبوونم بە وڵات و ئازارەكانیەوە و نووسین و بڵاوكردنەوەی بیروڕاكانم بەتایبەتی بۆ ژنێك كە لە دنیای مێدیای ئێمەدا كە دنیایەكی تاسەر ئێسك دنیایەكی پیاوانیە خەونێك بوو كە هەواڵ ئەو خەونەی بۆ هێنامە دی، رۆژنامەی هەواڵ لافی سەربەخۆیی و بێلایەنی و ئەو مۆدێلەی بە ئەهریمەنكردنی ئەوی تر ناكات بە ناوی ئازادی رادەربڕینەوە بەوجۆرەی كە ئێستا لە دنیای مێدیای ئێمەدا باوەو بۆتە مۆدێلێكی خراپ بەڵكو ئەزموونی من لەگەڵ ئەم رۆژنامەیە ئەزمونێكە بە پانوپۆڕی ئازادی و هەموو پانتاییەكانی ئازادی رادەبڕینەوە توانیومە گوزارشت لە هەموو دیدو بۆچونەكانی خۆم بكەم ئەگەر زۆر جاریش تا راددەی بەریەككەوتن و جیاوازی لەگەڵ رۆژنامەكەو لەگەڵ خودی سەرنوسەری رۆژنامەكە جیاواز بوبێت، هیچ كات نە رێگریم لێكراوە نە هیچ سانسۆر بۆسەر وتارەكانم هەبووەو نە هەرگیز سانسۆری قسەكانم كراوە .\nسەرۆكی دەزگای هەواڵ بەڕێز شوان داودی كە ئێستا ئەندامی پارلەمانی عێراقە، بەڵام لە بەر ئەوەی لە بنەڕەتدا بۆ خۆی رۆژنامەنوسەو رۆژنامەنوس بووە، ئێستاش ئەم پیشەیە لە ئادای پارلەمانیشدا رەنگی داوەتەوە، لەو ئەندامە دەگمەنانەی ناو فەزای ژیانی سیاسی پارلەمانە كە بە راشكاوی و راستەوخۆ بەردەوام زانیاری ووردو هەستیار، زانیاری گرنگ دەدات بە خەڵكی لەسەر ئەو پرس و دۆسیە گەرم بابەتە ووروژاوانەی لە ژیانی سیاسی عێراق و كوردستاندا بەردەوام دەكرێنەوە وجێگای مشتومڕی گەرم وهەمیشەیین .مەرج نیە لەگەڵ بیروڕای سیاسی كەسێك كۆك و تەبا بین، بەڵام مەرجە هەمیشە وێنەكان وەكو خۆیان ببینین .\nهیچ پیشەیەك وەكو نوسین بۆ ژنان پیشەیەكی پڕ سەرئێشە نیە، هیچ فەزایەكیش وەكو فەزای نوسین بۆ ژنان لێوانلێوی نابەربەری و غەدر وپەڕاوێزخستن نیە، دنیای نوسین لە دنیای سیاسەت و هەر دنیایەكی تریش زیاتر داخراوە بەسەر ژناندا ! زیاتر پەڕاوێزخستن ونكۆڵیكردن ودەركردن و بەهەندوەرنەگرتنی تێدایە، رەنگە ناوی ژنێك بەسەر وتارێكەوە ئیتر بەس بێت كە زۆرێك لە خوێنەران گرنگی پێنەدەن، ژنان لە پیاوەكان خراپتر ! هاوڕێی ژنەكان نوسین و وتاری یەكتری ناخوێننەوە !!\nگۆشەی بینین بەراوورد بەو پانتاییە بەرین و بێشومار و بێسنورەی ئێستای دنیای رۆژنامەوانی كوردی، لەناو زۆری و بەردەستی ئەو هەمو بڵاوكراوەو ماڵپەڕو سۆشیال مێدیا و پەنجەرە زۆرانەی مێدیای كوردیدا رەنگە دڵۆپی دەریایەك بێت، بەڵام رەنگە من یەكەمین ژن بم لە مێژویی مێدیای كوردیدا كە دەساڵ گۆشەیەكی هەفتانەم نوسیبێت بۆ رۆژنامەیەك، جگە لەوەی هەواڵ و ئەم گۆشەیە بەردەوام منیان بەو سەرزەمین و خاكەوە گرێداوەتەوە كە هەمیشە لەگەڵ كێشەو ئازاراەكانیدا دەژیم و ژیاوم، هەربۆیە بەردەوامیم لە نوسین، هەروا نوسینی ئەم گۆشەیە وەڵامێكە بە پێداویستی ناوەوەی خۆم وهەستی بەرپرسیاریم بەرانبەر نیشتمانێك كە لە ویژدانمدا دەژی .\nلەم دە ساڵەدا دەیان روداوی گەورە وگرنگ لە جیهان وناوچەكەو عێراق و كوردستاندا روویداوە، لە ژیانی منیشدا هەروا دەیان هەڵبەز ودابەز، ڕۆژانی سەخت و بەرپرساری ژیان و منداڵەكانم بەڵام لە نوسینی گۆشەكەم بەردەوام بووم وەكو بەشێك لە ئەركی ژیانم .\nخۆشحاڵم كە دیسان دەتوانم ئەم پەنجەرەیە بكەمەوە وەكو قەڵەم و دەنگی ژنێك لەسەر ژیان و وڵات و پرس و دۆسیەكان قسەم هەیە، لە وڵاتێكدا دەنگی جددی ژنان پەڕاوێز دەخرێت.\n 3830 جار بینراوه\n4/15/2017 10:59:11 AM